Message: Undefined index: external_link\nGUIDE TIL KØB AF HJEMMESIDE\nAlt det, du har brug for at vide FØR du køber en ny hjemmeside\nOvervejer du at få en ny hjemmeside, men er du i tvivl om hvad dine krav til siden egentlig er?\nI denne guide vil jeg forsøge at besvare mange af de spørgsmål du kan have under selve købsprocessen, når du skal have en ny hjemmeside.\nMin mission er at tage dig i hånden og hjælpe dig godt så på vej, at du bliver i stand til at tage en beslutning på et fuldt oplyst grundlag. Jeg har forsøgt at skrive guiden så neutral som muligt, fordi målet er at hjælpe dig til at træffe den rette beslutning og give dig gode råd til, hvordan du sikrer den bedste hjemmesideløsning til din virksomhed.\nJeg vil have, at du skal undgå at blive snydt på den måde, at du sidder tilbage med en ny hjemmeside, som ikke lever op til dine forventninger. Du skal være glad og stolt over din nye hjemmeside og overbevidst om, at dine kunder nu vil strømme til.\nDerfor kommer jeg ind på:\nOm du er helt sikker på, at du har brug for en ny hjemmeside?\nHvad du skal gøre, når du har besluttet dig for at få en ny hjemmeside\nOm du skal vælge en abonnementsløsning eller ej\nNår du skal sammenligne priser\nPas nu på din nye Ferrari – investér i den sidste finish\nNår din nye hjemmeside bliver leveret\nUndervejs har jeg fået god sparring og hjælp til både korrektur og struktur fra tekstforfatter Anette Kalle Larsen fra Bureau P – Præcis kommunikation.\nFormålet med denne guide til køb af ny hjemmeside er at hjælpe dig, så du undgår at blive snydt. Du skal kun investere i en ny hjemmeside, hvis du virkelig har brug for den. Derfor bør du altid gennemtænke, om du virkelig har brug for et nyt site, og jeg kommer med 7 gode grunde til at foretage investeringen.\nHvis du beslutter dig for, at tiden er inde til en ny hjemmeside, så skal du blive klar på, hvad du skal bruge den til, hvad den skal indeholde, hvordan den skal designes og meget mere. Derfor har jeg lavet en lang tjekliste, du kan bruge til at få samlet op på alle de nødvendige oplysninger. Hav punkterne på listen i baghovedet, når du snakker med mulige leverandører og bliv sikker på, at leverandørerne er så professionelle, at de formår at komme gennem hele listen sammen med dig.\nHerefter får du en guide til, om en abonnementsbaseret løsning til en ny hjemmeside er en god ide eller ej. Der findes tre måneder at få en hjemmeside på: 1) Du kan købe en hel hjemmeside, 2) Du kan bygge din egen hjemmeside eller du kan 3) Vælge et abonnement til din hjemmeside. Jeg gennemgår fordele og ulemper ved alle tre muligheder. Det giver dig et solidt grundlag at vælge ud fra.\nDer er stor prisforskel på de forskellige hjemmesideløsninger. Derfor har jeg taget udgangspunkt i udviklingen af en standardhjemmeside og opstillet et prissammenligningsskema, så du tydeligt kan se hvert omkostningsniveau.\nHvis du beslutter dig for at lade en leverandør udvikle din hjemmeside, så vær omhyggelig med at udvælge en. Brug din tjekliste og få stillet alle de kritiske spørgsmål før du træffer dit valg. På den måde er du sikker på at få en, der kan levere det, du ønsker og har brug for.\nTil slut skal du sikre dig, at dine kunder kan se og reagere på din nye hjemmeside. Det kræver onlinemarkedsføring, gode webtekster, fotos og søgemaskineoptimering, og det anbefaler jeg meget kraftigt.\nER DU HELT SIKKER PÅ, AT DU HAR BRUG FOR EN NY HJEMMESIDE?\nFørst og fremmest er det vigtigt at finde ud af, om du i det hele taget har brug for en ny hjemmeside. Hvis du ikke har en hjemmeside til din virksomhed, bør du selvfølgelig få en så hurtigt som muligt. For uden en hjemmeside eksisterer din virksomhed ikke på internettet, hvor langt de fleste starter deres købsproces.\nNogle mener, at de skal have en ny hjemmeside, når den eksisterende har nogle år på bagen og ikke er nær så pæn som mange nyere hjemmesider. Andre mener, at det er ok at have en gammel slidt hjemmeside. Begge grupper kan have ret, for i virkeligheden handler det om, hvordan din hjemmeside konverterer (forvandler besøgende til kunder).\nPersonligt vil jeg hellere have en gammel hjemmeside, der konverterer rigtig godt, end en helt ny, der ikke gør.\nSPØRG DINE KUNDER, VENNER OG FAMILIE\nEr du i tvivl, om det er ved at være tid til at skifte din hjemmeside, kan du som regel få et klart svar fra dine kunder. For hvis de ikke længere finder dig via din hjemmeside, så er der nok en årsag. Du kan også spørge dine venner og din familie hvad de synes om din hjemmeside.\nHer skal du lige være opmærksom på, at det svarer lidt til, at du spørger hvad de synes om dig. Mange vil høfligt sige, at den da er meget god. Fortæl dem derfor først, at du overvejer at skifte hjemmeside, fordi du ikke længere er sikker på, at din hjemmeside er god nok længere. Så vil du som regel få et lidt mere ærligt svar. Spørg også, hvad de synes der fungerer godt og mindre godt på siden, for så får du en idé om, hvad du skal holde fast ved og hvad der bør ændres, når du får lavet en ny.\nHvis du stadig er i tvivl, så læs nedenstående argumenter.\nHER ER 7 GODE GRUNDE TIL AT FÅ EN NY HJEMMESIDE:\nHvis din nuværende hjemmeside ikke er responsiv (tilpasser sig mobil, tablet og computer), er det en god idé at overveje en ny hjemmeside. Især fordi en stor procentdel af alle søgninger foretages fra mobil og tablet. Desuden tilgodeser Google hjemmesider, der er tilpasset mobil og tablet og hastighedsoptimeret til de to platforme.\nIndholdet på din hjemmeside er forældet og ikke længere passer til din virksomheds visuelle identitet (i visse tilfælde kan det dog betale sig at nøjes med at opgradere indholdet, hvis strukturen stadig er god).\nDin hjemmeside lever ikke længere op til det billede af din virksomhed, du gerne vil give dine online besøgende.\nDu kan ikke redigere din hjemmeside, så du viser gamle nyheder, gamle tekster og billeder.\nDin kunder klager over mangler på din hjemmeside (i nogle tilfælde kan det dog betale sig for dig at bygge videre på din nuværende hjemmeside).\nDin hjemmeside er programmeret i et system, der ikke er søgemaskine venligt, så det er meget svært at få din hjemmeside placeret højt ved Googlesøgninger.\nDin hjemmeside konverterer stort set ingen besøgende til kunder.\nNÅR DU HAR BESLUTTET DIG FOR AT FÅ EN NY HJEMMESIDE\nNu har du besluttet dig for at få en ny hjemmeside. Tillykke med den vigtige beslutning, men du er langt fra i mål endnu. For at være sikker på, at du får en topprofessionel hjemmeside, er det altafgørende, at du er godt forberedt. Der er mange ting, du skal tage stilling til, inden du begynder at kontakte mulige leverandører (udbydere og webbureauer).\nDerfor har jeg lavet en liste, som du kan arbejde dig igennem fra start til slut. Det vil sikre dig et meget bedre udgangspunkt, når du skal vælge leverandør. Du vil muligvis spare nogle penge, og du vil helt sikkert blive mere tilfreds med det endelige resultat. Jeg har med vilje valgt at skrive nedenstående ustruktureret for at få dig til at tænke nøje over, hvad du vil have på din hjemmeside, hvad den skal bruges til og hvad målet med siden skal være.\nFÅ OVERBLIK OVER KRAV TIL DIN NYE HJEMMESIDE\nDu behøver ikke at være hjemmesideekspert for at kunne få en hjemmeside. I stedet vil jeg råde dig til at bruge tjeklisten, når du kontakter en leverandør til at lave din hjemmeside. Brug den i din forberedelse og lav eventuelt en kravsspecifikation til leverandøren ud fra den. Hav punkterne på listen i baghovedet, når du snakker med mulige leverandører og bliv sikker på, at leverandørerne er så professionelle, at de formår at komme gennem hele listen sammen med dig.\nAlt det du skal have styr på for at få en ny professionel hjemmeside:\nFørst og fremmest skal du tage stilling til hvilken type side, det skal det være?\nEn virksomheds hjemmeside\nEt online visitkort\nDernæst skal du vide hvad din hjemmeside skal bruges til. Hvad er målet med den?\nSkal du sælge produkter online?\nSkal du sælge services online?\nSkal du bare informere dine kunder?\nSkal du optimere din forretning ved at få flere leads (kundeemner) online?\nSkal du vise dit arbejde frem?\nEr målet at blive kontaktet af dine besøgende?\nEr målet at få flere personer til at modtage dit nyhedsbrev?\nSkal besøgende tilmelde sig f.eks. en event?\nSkal du have medlemmer?\nSkal du have besøgende til at interagere på din side?\nskriv selv andre formål…\nBruttoliste med alt det, du skal du tænke over og tage stilling til inden du køber en hjemmeside:\nA. Hvem er dine kundegrupper?\nB. Hvad er din virksomheds værdier?\nC. Hvad skal der til for at få hjemmesiden til at leve op til dine fremtidige planer?\nD. Hvordan får du hjemmesiden til at harmonere med dine strategiske markedsføringsplaner?\nE. Hvordan skiller du dig ud fra dine konkurrenter?\nF. Hvorfor skal kunder købe af dig frem for dine konkurrenter?\nG. Hvad er dit budget?\nH. Hvad er dit budget til rettelser pr. år?\nI. Har du et domæne? (Husk at købe dit eget domæne, så er ikke opstår problemer senere)\nJ. Hvis du har en eksisterende hjemmeside, som er søgemaskineoptimeret (SEO) eller hvor du anvender Adwords – ønsker du så at beholde dine eksisterende søgemaskineoptimerede URL’s?\nK. Skal din hjemmeside være international og indeholde flere sprog?\nL. Har du alt indholdet til den nye hjemmeside eller har du en plan for udarbejdelsen? (tekstforfatter, grafiker, fotograf, video etc.)\nM. Har du abonnenter eller kundeinformation du skal have med på din nye hjemmeside?\nN. Hvor meget vægt skal der lægges på brugervenligheden for din kunder (brugervenlighed i forhold til kunderne bør prioriteres meget højt)\nO. Hvor vigtig er brugervenligheden for dig selv, så du selv kan lave ændringer på din hjemmeside (hvis du prioriterer CMS-brugervenlighed højt vil du spare penge og tid i fremtiden)\nP. Skal brugere/kunder kunne logge ind på hjemmesiden?\nQ. Skal du have integreret 3. parts løsninger på hjemmesiden? (f.eks. regnskab, ERP, CRM)\nR. Skal du have 3. parts reklamer på din hjemmeside?\nS. Hvornår skal hjemmesiden være færdig?\nHOSTING, DESIGN OG FUNKTIONER\nHvilken server (hosting)\nA. Hvilken server skal din hjemmeside ligge på?\nB. Lever din nuværende eller nye server op til dine behov?\nC. Er din valgte server hurtig nok?\n(Google ser positivt på hjemmesider, der loader hurtigt)\nHvilke funktioner og hvilket design har du brug for på din hjemmeside?\nA. Sliderbilleder (store billeder der skifter)\nG. Sociale medier ikoner\nH. Integrerede sociale medier f.eks. Facebook og Instagram\nK. Pop-up notifikationer\nK. Google kalender integration\nN. Google Analytics (statistik redskab)\nP. Kunde login\nQ. Bruger login\nS. Payment gateway (betalingsmodul)\nU. Online booking\nV. PDF upload\nW. Responsivt design (mobil og tablet venligt)\nY. Online chat\nZ. Site map (Et kort over alle dine sider, der gør det lettere for Google at indexere siden)\nÆ. Re-Capcha (Sikkerhedsfunktion der nedsætter spam e-mails fra din side)\nÅ. Eget domæne\nBB. Top navigation (knapper i toppen af din side til dine undersider)\nCC. Footer navigation (knapper i bunden af din side, normalt til dine undersider)\nDD. Brugervenligt CMS (system til redigering af din hjemmeside)\nEE. SSL (hjælper med at gøre din hjemmeside sikker)\nFF. Skriv selv flere…\nHvor mange sider, undersider og hvilke menupunkter skal der være på din hjemmeside (mine umiddelbare forslag):\nSæt kryds og anfør antal undersider\nProdukter (her er typisk flere undersider)\nServices (her er typisk flere undersider)\nH. Her er der utrolig mange muligheder - Tilføj selv de sider, du gerne vil have på din hjemmeside inklusiv alle undersider.\nA. Vælg farver – har du en visuel identitet, så du kan bruge farver derfra?\nB. Skal farverne understøtte dit logo?\nC. Find hjemmesider på internettet du kan lide og bliv inspireret\nD. Vælg den stil du vil have\nE. Hvad skal du have med fra din gamle hjemmeside? (funktioner og designs)\nF. Hvilke ny funktioner og designs vil du have lavet?\nG. Hvad vil du gerne have som dine konkurrenter har?\nH. Hvad skal dine sider konkret indeholde?\nI. Hvilke funktioner skal der være på hvilke sider?\nHvilket system skal din hjemmeside laves bygges i? (Dette går jeg meget mere i dybden med senere)\nA. Open source (f.eks. Wordpress, Drupal eller Joomla)\nB. Specialbygget (bygget helt fra bunden uden brug af open source platforme)\nC. SaaS (abonnement f.eks. Acaao)\nVALG AF E-MAIL KONTO\nDesuden skal du vælge en e-mail konto. Der er mange, der ikke har deres egen e-mail konto i f.eks. Outlook eller Gmail. Bruger du den mail server, som dit server firma eller dit webbureau stiller til rådighed, kan det meget vel blive en udfordring, når du skal skifte udbyder eller server. For ofte er det meget svært, at få dine sendte e-mails med til en ny udbyder. Derfor vil jeg opfordre dig til at tage med i dine overvejelser, at bruge en af de større e-mail tjenester, og ikke den du får tilbudt af din udbyder. Det kan sparer dig for en del bekymringer, næste gang du skal have ny hjemmeside.\nAlle disse punkter skal du have taget stilling til, før du igangsætter arbejdet med din nye hjemmeside. Når du har været igennem hele denne liste, har du et rigtigt godt udgangspunkt til at vælge leverandør.\nDer er dog et punkt, som jeg ikke har nævnt. Ikke fordi det ikke er vigtigt, men snarere fordi jeg betragter den som et ufravigeligt punkt:\nSørg for at få fuld adgang til at lave rettelser på din egen hjemmeside.\nFlere af punkterne er meget tekniske og et fuldt overblik kræver, at du enten interesserer dig virkelig meget for at udvikle din egen hjemmeside eller at du arbejder professionelt som webudvikler.\nDerfor kan du vælge at bruge listen strategisk, når du snakker med professionelle hjemmesideleverandører, og når du laver din kravsspecifikation.\nGuide: Abonnement eller ej\nSKAL DU KØBE NU, BYGGE SELV ELLER VÆLGE ET LØBENDE ABONNEMENT?\nSom du har læst, er der mange ting du skal huske på og tage stilling til, når du skal have en ny hjemmeside. Derudover skal du beslutte, om du vil bygge hjemmesiden selv, om det skal være en løsning med et abonnement, hvor du betaler et fast lavt beløb hver måned eller om du foretrækker at købe hjemmesiden og efterfølgende selv betale for vedligehold, opdateringer og alle løbende udgifter.\nNogle gange er det en god idé at have et abonnement - andre gange er det mindre godt. Det udsagn bliver du ikke meget klogere af, og derfor har jeg lavet en guide til dig. Så om det ene eller andet er bedst for dig, kan du beslutte, efter du har læst følgende.\nDER FINDES GROFT SAGT TRE FORSKELLIGE MÅDER, HVORPÅ DU KAN ERHVERVE DIG EN HJEMMESIDE.\nKØB EN HEL HJEMMESIDE\nDu kan købe en der er din helt egen og samtidig lade en leverandør (et webbureau) udvikle siden. Den kan du flytte fra server til server, hvis det er det, du vil. Du kan også skifte fra én udbyder til en anden.\nDu kan også vælge at lave din egen hjemmeside. Til det kan du bruge en af de mange open source platforme (f.eks. WordPress). Der findes en lang række forskellige platforme, hvor du gratis eller for en relativt lav pris kan bygge din egen hjemmeside. Vær opmærksom på at nogle af disse gratis platforme har en række tillægsydelser, der koster penge, og som ofte er nødvendige at købe for at få en professionel hjemmeside.\nVÆLG ET ABONNEMENT TIL DIN HJEMMESIDE\nMed en abonnementsbaseret løsning – en såkaldt SaaS (Software as a Services) løsning -, køber du brugsret til et 3. part system, hvor du kan vælge at bygge hjemmesiden selv eller få siden bygget. Disse SaaS løsninger har ofte været dyre at udvikle og ligger derfor på deres server og kan ikke flyttes. Men med en god abonnementsløsning bliver det en sikker og billig løsning for dig. Hvis du opsiger abonnementet, får du som regel dine billeder og tekster med dig, men starter forfra med en ny hjemmeside. SaaS systemer bruges ikke kun til hjemmesider, men også til regnskabsprogrammer, CRM-systemer, booking systemer, kassesystemer og andre vigtige værktøjer, du måske allerede i dag bruger i din virksomhed.\nDet kan umiddelbart lyde som en nem og enkel løsning at købe en hjemmeside – og det er selvfølgelig endnu billigere (faktisk gratis) at lave den selv. Men er det nu også den bedste løsning for dig?\nJeg vil gerne give dig muligheden for at træffe den beslutning på et fuldt oplyst grundlag, og så vil jeg gerne have dig til også at overveje fordelene og ulemperne ved alle tre løsninger. For en hjemmeside er en vigtig investering, som skal give dig afkast lang tid ud i fremtiden og samtidig fremstå så professionel som muligt.\nDEN FØRSTE LØSNING\nDig, der køber din egen hjemmeside\nDer er både en lange række fordele og en lige så lang række ulemper ved at købe en hjemmesideløsning hos en leverandør eller et webbureau.\nLÆS ALTID DET MED SMÅT!\nSelv om det i princippet er din egen hjemmeside, du køber, og som du derfor selv råder over, så kan der i nogle tilfælde være en form for månedlig eller årlig betaling på denne type løsninger og dermed også bindings- og opsigelsesperioder. Derfor skal du altid huske at læse betingelserne grundigt og spørge ind til, hvad betingelserne indebærer for dig.\nHusk at tale med dit webbureau om, hvilke omkostninger der vil komme løbende, så du ikke bliver overrasket. Nogle bureauer er gode til at kommunikere disse ekstra omkostninger, mens andre ikke siger meget om dem.\nDer findes heldigvis mange gode webbureauer, men der findes også nogle, hvor du lige skal tænke dig om en ekstra gang. Se på nettet hvad andre mener om virksomheden, før du vælger.\nGENERELLE FORDELE VED AT KØBE DIN HJEMMESIDE:\nDu får en professionel webudvikler til at gennemføre dine ønsker og krav.\nUnder udviklingsprocessen har du en sparringspartner i dit bureau/ din leverandør.\nOftest vil du opleve rigtig god service og support (dog afhængigt af udbyderen).\nDet er let at optimere både hastighed og SEO på siden.\nDet er en meget fleksibel løsning.\nSørg for at få en dynamisk hjemmeside (et CMS), hvor du også selv har adgang til at redigere din hjemmeside (så det ikke kun er din leverandør, der har adgang). Så sparer du en del tid og penge på rettelser ligesom du løbende hurtigt kan opdatere selv småting på siden.\nDu skal også tale SEO (søgemaskineoptimering) med udbyderen. Spørg ind til hvor SEO venlige deres hjemmesideløsninger er. Det er meget vigtigt for at give dig selv en chance for at blive fundet i Googles organiske søgeresultater (ikke de betalte resultater).\nGENERELLE ULEMPER VED AT KØBE DIN HJEMMESIDE:\nNår din hjemmeside er færdigudviklet, er vedligeholdelse dit eget ansvar (med mindre du indgår en serviceaftale – dog ikke alle webbureauer tilbyder serviceaftaler).\nHvis der kommer opdateringer fra f.eks. Google, skal du selv være opmærksom på at få ændringerne implementeret, så du ikke at blive straffet i søgeresultaterne (Google ændrer løbende deres algoritmer).\nAlle løbende opdateringer og opgraderinger skal du betale ekstra for.\nDet kan være du selv har ansvar for backup af din hjemmeside.\nDu skal selv finde den rigtige server og betale for den (med mindre dit webbureau har en god server).\nLukker du din virksomhed, kan du i nogle tilfælde være bundet af kontrakter. Der kan i nogle tilfælde være tale om meget lange bindings- og opsigelsesperioder.\nDin server (hosting af din hjemmeside) er vigtig. Eksempelvis lavede Google i april 2018 en opdatering, der direkte tilgodeser de hjemmesider, der loader hurtigt på mobil. Loadtiden på din hjemmeside har noget at gøre med størrelsen på dine billeder, programmeringen etc. og i høj grad også din server. Har du en billig server, er den højst sandsynligt ikke hurtig, og der er risiko for, at Google ikke tilgodeser din hjemmeside, selv om den har kostet mange penge at få bygget.\nHvis din leverandør tilbyder server (hosting) skal du spørge ind til hvilken server, de bruger, og hvor hurtig den er. Få gerne specifikationer, så du selv kan undersøge den. For som sagt ligger Google stor vægt på serverhastighed, når de bestemmer hvor langt oppe eller nede din hjemmeside skal placeres i søgeresultater. Spørg også om deres server er sikker, og få en pris på hosting hos leverandøren. Det vil ofte lette arbejdsgangen, hvis de har direkte adgang til din hjemmeside.\nEr hosting ikke inkluderet, skal du selv finde en server hvor du kan have din hjemmeside. I det tilfælde er det vigtigt, at du finder en hurtig og sikker server. Nogle af de billigste servere koster fra ca. 9 kr./mdr. men du skal huske på, at jo billigere server, jo langsommere er de som regel. Det er til gengæld ikke meget tid du skal bruge, når du har fundet den rigtige server, for her er det normalt at man betaler serveren én gang årligt. Derfor har du ikke månedlige tilbagevendende udgifter i forhold til server.\nHVOR UNIK SKAL DIN HJEMMESIDE VÆRE?\nHvis du har helt særlige krav til din hjemmeside, ønsker en specialudviklet webshop eller har brug for at koble flere systemer sammen, så er det nok nødvendigt at du vælger en specialbygget eller delvist specialbygget løsning i stedet for en billigere og mere standardiseret løsning.\nDer er 3 muligheder for hvordan leverandøren laver din hjemmeside: A) Du kan få den kodet helt fra bunden, B) Den kan bygges på et open source system med delvis specialudvikling og C) Den kan laves på en open source platform uden ekstra udvikling.\nA. HJEMMESIDE KODET HELT FRA BUNDEN\n= En unik hjemmeside, hvor alle særlige ønsker er mulige\nHvis du skal have kodet din hjemmeside helt fra bunden, er din virksomhed sikkert meget stor eller du har nogle helt specielle behov. Denne type er som regel i den meget tunge ende af prisskalaen.\nInden du går i gang med at få kodet din hjemmeside helt fra bunden skal du kraftigt overveje, om det nu også er den løsning, du har brug for. For på trods af alle fordelene ved unik kodning, så kræver denne mulighed en del tid fra din side, ligesom det kan være lidt som at skyde gråspurve med kanoner alt efter dine behov. Dette skal ikke ses som en advarsel, men som et godt råd (tjek dine reelle behov med den tjekliste, jeg netop har givet dig).\nNår du har købt din hjemmeside kodet fra bunden, kan du gøre med den, hvad du vil. Du vælger selv design og funktioner, og alt kan blive som du vil have det. Det er kun dit budget der sætter grænser.\nFORDELE VED AT VÆLGE KODNING FRA BUNDEN:\nDin hjemmeside bliver helt unik. Den får lige præcis det design og de funktioner, du gerne vil have. Intet er umuligt - det er kun et spørgsmål om hvor lang tid det tager (siger min chefprogrammør, med et glimt i øjet).\nDu kan få udviklet CMS (styresystemet bag din hjemmeside) præcis som du vil have det. Herefter kan du selv gøre stort set alt.\nDu får et meget mere sikkert system end f.eks. en open source løsning (i forhold til hackere).\nDet er en meget skalerbar løsning.\nOftest vil du opleve rigtig god service og support (afhængigt af udbyderen).\nDu kan få funktioner der er optimeret præcis til din virksomheds og dine kunders behov.\nDet er let at optimere både hastighed og SEO.\nOpstår der løbende fejl på siden, så kan de let rettes med det samme.\nULEMPER VED AT VÆLGE KODNING FRA BUNDEN:\nDet er en meget dyr løsning at udvikle.\nDet er også dyrt at opgradere og optimere, da du skal bruge webbureauet hver gang.\nUdviklingen tager lang tid, og sandsynligheden for forsinkelser er stor.\nDet er vanskeligt for andre webbureauer at overtage koden - med mindre der laves en manual eller at koden er godt kommenteret.\nDet er kun en lille procentdel af webbureauerne, der har kompetencer til at lave denne type løsninger.\nMuligheden for fejl i koden er reel (afhængig af programmørens erfaring).\nHvis der kommer opdateringer fra f.eks. Google, så skal du selv være opmærksom på at få ændringerne implementeret, så du ikke at blive straffet i søgeresultaterne.\nLukker du din virksomhed, kan du i nogle tilfælde være bundet af kontrakter. Der kan i nogle tilfælde være tale om meget lange bindings- og opsigelsesperioder\nB. HJEMMESIDE I OPEN SOURCE MED DELVIS SPECIALUDVIKLING\n= En næsten unik hjemmeside, hvor næsten alle særlige ønsker er mulige\nHvis du vælger en hjemmeside baseret på et open source system med specialkodning, så ønsker du sikkert at give den et unikt design eller du har nogle helt specielle behov uden at du har brug for en helt igennem specialkodet hjemmeside. Det kan være, at du skal bruge en form for standardhjemmeside, som også indeholder en eller to specielle features. Eksempelvis hvis du har brug for noget særligt til din webshop, som ikke er standard i f.eks. WooCommerce (Wordpress’ webshop modul), og du derfor skal have integreret nogle 3. parts løsninger. Der kan være mange årsager til, at du har behov for en hjemmeside, der er mere end en normal skabelon løsning, men mindre end en 100% specialbygget løsning.\nDenne type løsninger er som regel i den lidt tungere ende af prisskalaen. Den er ikke så dyr som en hjemmeside, der bliver kodet fra helt bunden, men alt afhængigt af hvad du skal have lavet, kan prisen snige sig der op af. Det skyldes blandt andet, at det særlige du skal have kodet, ofte skal tilpasses det open source system, du har valgt.\nMen idet du samtidig har mulighed for at vælge mellem de mange færdige plugins, som findes (programmer der er klar til at koble på din hjemmeside), så kan du få en billigere løsning. Disse plugins øger dog risikoen for at din hjemmeside bliver hacket, da plugins og open source løsninger er de fortrukne ”ofre” for hackere. Du kan selvfølgelig få gjort en del ved sikkerheden, men du skal sikre dig, at webbureauet har erfaring med sikkerhedsoptimering af open source løsninger.\nFORDELE VED OPEN SOURCE OG DELVIS SPECIALKODNING:\nDin hjemmeside bliver næsten unik med præcis det design og de funktioner du ønsker (afhængigt af programmørens evner).\nDu får et CMS (styresystem), der allerede bliver brugt af utrolig mange og derfor gennemtestet.\nDu får mulighed for at redigere på din hjemmeside, men nogle få ting vil kræve at du kan kode.\nDu får en skalerbar løsning, hvor du kan bygge næsten alt.\nDu har utrolig mange plugins til rådighed, betalte og gratis der er bygget til open source systemet.\nDet er forholdsvis let at SEO optimere, de fleste platforme er godt optimeret.\nSelve open source løsningen vil kunne overtages af mange webbureauer.\nDet er relativt hurtigt at bygge, afhængigt af hvor meget der skal specialbygges.\nULEMPER VED OPEN SOURCE OG DELVIS SPECIALKODNING:\nDu får et system hackere er glade for (der kan dog gøres meget for at undgå hackere).\nDet er relativt dyrt, afhængigt af hvad du skal have bygget specielt til din hjemmeside.\nDe specialbyggede elementer kan være svære at vedligeholde, hvis du skifter udbyder.\nMed tiden kan nogle af de plugins, der er brugt på din hjemmeside, ophøre med at blive vedligeholdt. Du skal huske at opdatere eller udskifte dem.\nFå du ved en fejl opdateret den template (skabelon) din hjemmeside er bygget på, kan du tabe alle de design ændringer m.m. dit webbureau har lavet.\nHar du ikke tidligere arbejdet med det open source system, din hjemmeside er bygget på, kan det være svært at lave rettelser og du vil have brug for træning.\nKommer der opdateringer fra f.eks. Google er det dig der skal være opmærksom på det for at kunne imødekomme de ændringer der skal til for ikke at blive straffet i søgeresultaterne.\nDe fleste opdateringer og opgraderinger skal du selv lave eller betale dig fra.\nC. HJEMMESIDE BYGGET PÅ OPEN SOURCE PLATFORM UDEN EKSTRA UDVIKLING\n= En standard hjemmeside, hvor særlige ønsker afhænger af de tilgængelige skabeloner\nDette er den sidste af de tre muligheder, hvor hjemmesiden bliver bygget til dig og det helt og holdent er din egen. Her bliver den bygget på en template (skabelon), som købes på en af de mange sider, der sælger templates. De koster normalt mellem ingenting og ca. 3.000 kr. Her køber webbureauet den template, der minder mest om det, du har brug for. Derefter laver de minimale rettelser i design og finder de plug-ins, de skal bruge til din løsning.\nFORDELE VED EN OPEN SOURCE PLATFORM:\nDenne løsning er den billigste måde at få bygget din egen hjemmeside på\nDu kan ofte selv være med til at vælge den template du vil have, så får du en klar idé om, hvordan din hjemmeside kommer til at se ud, når den er færdig.\nDen template du får er oftest gennemtestet fordi rigtig mange allerede bruger den.\nDu får et CMS der allerede bliver brugt af utrolig mange og derfor er gennemtestet.\nDu får mulighed for at redigere på din hjemmeside.\nOftest vil du opleve rigtig god service og support (afhængigt af udbyderen)\nDu har utrolig mange plugins til rådighed, betalte og gratis der er bygget til open source systemet\nDet er forholdsvis let at søgemaskineoptimere (lave SEO) på de fleste platforme.\nDet er en meget fleksibel løsning\nDet er relativt hurtigt at bygge\nULEMPER VED EN OPEN SOURCE PLATFORM:\nDu får et system, som hackere er glade for (der kan dog gøres meget for at undgå hackere)\nMed tiden kan nogle af de plugins, der er brugt på din hjemmeside, ophøre med at blive vedligeholdt. Du skal huske at opdatere dem eller udskifte dem.\nFår du ved en fejl opdateret den template (skabelon) din hjemmeside er bygget på, kan du tabe alle de design ændringer m.m. dit webbureau har lavet\nHar du ikke arbejdet med det open source system din hjemmeside er bygget på kan det være svært at lave rettelser og du vil have brug for træning\nKommer der opdateringer fra f.eks. Google er det dig der skal være opmærksom på det for at kunne imødekomme de ændringer der skal til for ikke at bliv straffet i søgeresultaterne\nAlle opdateringer og opgraderinger skal du selv lave eller betale dig fra.\nDu skal selv finde den rigtige server og betale for den, med mindre dit webbureau har en god server\nDEN ANDEN LØSNING\nDig, der selv laver din hjemmeside\nHvis du vælger selv at lave din hjemmeside helt fra bunden og udvikle den baseret på en open source platform eller et af de mange programmer der findes til at bygge hjemmesider, så kan du sagtens skabe en god og velfungerende hjemmeside.\nHusk dog at være ekstra påpasselig med at gennemgå og besvare alle de spørgsmål, du læste i starten, og ikke mindst få udfyldt en kravspecifikation. For her vil der ikke være en professionel webudvikler med undervejs gennem hele processen (du kan naturligvis altid købe rådgivning hos et webbureau).\nBILLIG LØSNING MEN KRÆVER GRUNDIG FORBEREDELSE\nAt bygge selv er den billigste løsning, men også den mest tidskrævende måde hvorpå du kan få en hjemmeside. Hvis du har både tid, lyst, evner og interesse, så kan det helt klart betale sig rent økonomisk. Sæt dig godt ind i hvad konvertering, content, SEO osv. indebærer, da det vil have meget at sige, når din hjemmeside indtager sin plads på Google (se også alle de andre begreber på tjeklisten).\nNår du undersøger markedet, bør du se en del gør-det-selv-videoer af det eller de systemer, du er interesseret i. På den måde finder du ud af, om du har let eller svært at bygge en hjemmeside i systemet. WordPress eller Drupal er populære systemer over stort set hele verden, men der findes et utal af systemer. Der er mange, der starter med at bygge deres egen hjemmeside, som giver op, fordi det ikke var så let og lige til alligevel. Derfor skal du virkelig gøre dit forarbejde grundigt, så du ikke spilder din tid.\nNår du er klar til at gå i gang, skal du vælge den server (hosting), som din hjemmeside skal ligge på. Her er det meget vigtigt, at du vælger en hurtig server, hvis du gerne vil give din hjemmeside en chance for at rangere højt på Google. Det vil sige, du skal sætte dig ind i serverhastighed, hvor mange kerner, gb ram osv. servere skal have. Der findes mange guider på internettet, der kan hjælpe dig gennem denne proces. Vær opmærksom på, at de billige servere er billige af en årsag. Det er som regel fordi der er mange andre hjemmesider hostet på samme server, og at der ikke er mange kerner, gb ram etc. til rådighed til dig. Derfor vil min anbefaling være, at du vælger en server, der måske ikke er den billigste.\nVær også opmærksom på at opdatere din hjemmeside løbende, så dine plugins og andet ikke bliver forældede og du derved åbner et større hul for hackere. Du skal også løbende tilpasse din hjemmeside til de opdateringer der kommer f.eks. fra Google, så din hjemmeside ikke med tiden bliver helt usynlig for potentielle kunder.\nFORDELE VED SELV AT BYGGE:\nDenne løsning er den billigste.\nDu kan selv vælge den template du vil have, så får du en god idé af hvordan din hjemmeside kommer til at se ud, når den er færdig.\nDen template, du vælger, er oftest gennemtestet fordi rigtig mange allerede bruger den.\nDu får et CMS (styresystem) der allerede bliver brugt af utrolig mange, der er derfor gennemtestet.\nDu får mulighed for at redigere på din hjemmeside - nogle få ting vil kræve at du kan kode.\nDu får en skalerbar løsning, hvor du enten selv eller et webbureau senere kan bygge på.\nDet er nemt at vedligeholde, når du lærer det.\nDu har utrolig mange plugins til rådighed (betalte eller gratis), der er bygget til open source platforme.\nSelv open source løsningen vil kunne overtages af mange webbureauer.\nULEMPER VED SELV AT BYGGE:\nDu har ingen professionel webudvikler ved din side til at udføre dine ønsker og krav.\nUnder hele udviklingsprocessen har du ingen sparringspartner fra en leverandør.\nVælger du et open source system får du får et system hackere er glade for (der kan dog gøres meget for at undgå hackere). Vælger du en anden type platform vil der oftest være bedre styr på det problem.\nMed tiden kan nogle af de plugins der er brugt på din hjemmeside, ophøre med at blive vedligeholdt. Du skal selv huske at opdatere eller udskifte alle plugins.\nHar du ikke arbejdet med det open source system din hjemmeside er bygget på kan det være svært at lave rettelser og du vil have brug for træning.\nDu har selv ansvar for backup af din hjemmeside.\nAlle opdateringer og opgraderinger vil tage tid.\nDu skal selv finde den rigtige server og betale for den.\nBILLIGST KAN BLIVE DYRT I LÆNGDEN\nSelv om denne løsning på papiret er den billigste, kan den - hvis du ikke har styr på alle de punkter du læste i starten af guiden - hurtigt gå hen og blive den dyreste.\nFor det er ikke nok, at du ”bare” har en hjemmeside. Hjemmesiden skal også kunne konvertere de besøgende på din hjemmeside til kunder. Du kan lave verdens flotteste hjemmeside, men er indholdet ikke interessant, eller bliver den ikke fundet af dine potentielle kunder, er den ikke meget værd. Du skal derfor være sikker på, du kan klare opgaven, så du ikke spilder din tid. Det er set mange gange før, at denne type løsning rent faktisk kan være mere skadelig end gavnlig for din virksomhed.\nDig, der vælger en abonnementsbaseret hjemmeside\nLigesom med at finde leverandør til at udvikle og købe din helt egen hjemmeside, så findes der mange gode abonnementsbaserede løsninger og nogle få, hvor du lige skal tænke dig om en ekstra gang. Det har noget at gøre med meget lange bindings- og opsigelsesperioder. Undersøg nøje på nettet hvad andre mener om udbyderen, inden du vælger.\nDU KØBER BRUGSRETTEN TIL SYSTEMET\nEn abonnementsbaseret løsning er oftest en såkaldt Software as a Service - SaaS - løsning, hvor du køber brugsret til et hjemmesidesystem. En SaaS løsning er ofte rigtigt godt bygget og har været ekstremt dyr at udvikle, fordi der er brugt mange timer på at optimere systemet og bygge de funktioner og designs, som kunderne efterspørger. Det giver dig rigtig mange muligheder og i de bedste systemer, kan du endda få bygget lige præcis det, du gerne vil have - helt ligesom de løsninger, du kan få ved unik kodning af en hjemmeside.\nForskellen mellem en unik kodet hjemmeside og en abonnementsbaseret er dels at sidstnævnte løsninger er langt billigere end specialprogrammering og dels at din hjemmeside vil ligge fast på en server, hvorfra den ikke kan flyttes.\nMen med en god abonnementsløsning får du en flot, sikker og billig hjemmesideløsning. SaaS løsninger bruges ikke kun til hjemmesider, men også til regnskabsprogrammer, CRM-systemer, booking systemer, kassesystemer og andre vigtige værktøjer, du måske allerede i dag bruger i din virksomhed og har brug for at få integreret på din hjemmeside.\nHvis du opsiger abonnementet, får du som regel både dine billeder og tekster med dig, som jo er dine, men du kommer til at starte forfra med en ny hjemmeside.\nBYG SELV ELLER FÅ EN HJEMMESIDE BYGGET TIL DIG\nHvis du vælger en abonnementsbaseret løsning, kan du afhængigt af leverandøren stadig vælge selv at bygge din hjemmeside eller få den helt eller delvist bygget af din leverandør.\nHvis du ønsker selv at lave din hjemmeside men måske har brug for løbende sparring og professionel hjælp fra en webudvikler undervejs, når der opstår spørgsmål, så er et abonnement en god løsning. Du vil selv kunne stå for hele processen, men få hjælp og rådgivning, når du har behov for det.\nNogle vil også tilbyde markedsføringsrådgivning, så din hjemmeside kommer til at konvertere også selvom du måske ikke har den store erfaring med dette. I nogle systemer kan du bygge din hjemmeside meget hurtigt endda med drag-and-drop, så du selv har fuld kontrol over sammensætningen af din hjemmeside. Du vil også selv kunne vælge farver, fonte og næsten alt andet - alt afhængig af leverandøren.\nDu kan også vælge at få hjemmesiden helt eller delvist bygget. På denne måde vil du hurtigt få din hjemmeside leveret, og du vil selv kunne rette stort set alt, eller få leverandøren til det (dette afhænger igen af leverandøren).\nWEBEKSPERTEN BLIVER VED DIN SIDE\nNår du så har fundet den helt rigtige leverandør, har du mange fordele ved at have et abonnement. Du får normalt oprettelsen af hjemmesiden en del billigere, og det går ofte meget hurtigt med at få den leveret. Samtidig ved du, det er et gennemtestet system, som mange andre bruger dagligt uden problemer.\nDu skal som regel heller ikke bekymre dig om opdateringer, opgraderinger etc., for det tager leverandøren sig af. Du kan selv rette tekster og billeder, for abonnementsbaserede løsninger er normalt lidt mere brugervenlige end specialbyggede løsninger og open source, når det kommer til CMS (systemet bag hjemmesiden).\nMed andre ord så bliver webeksperten ved din side både under udviklingen af siden med også efterfølgende, når hjemmesiden skal ud og give flere besøgende, bookninger, kunder, leads mv. Du får en professionel sparringspartner, som er ekspert i lige netop din hjemmeside.\nNogle udbydere bygger også de ekstra designs, funktioner osv. du ønsker at få med på din hjemmeside helt gratis, så skal du ikke bekymre dig om store ekstra regninger, når du skal videreudvikle din hjemmeside. Andre har nogle begrænsninger. Igen: Undersøg markedet grundigt før du beslutter dig.\nSIKKERHED, SERVER OG SEO\nDu skal også tale med leverandøren om sikkerhed og server. Under normale omstændigheder vil denne type leverandør have styr på sikkerhed, da de har mange andre kunder, der bruger det samme system. Det betyder generelt også, at deres server (der er inkluderet i prisen) er væsentligt hurtigere end de billige servere du kan få for 9 kr./mdr.\nHusk også at tale om SEO (søgemaskineoptimering) med den potentielle udbyder, og spørg ind til hvor SEO venlig deres hjemmesider er.\nIDEELT FOR SMÅ OG MELLEMSTORE VIRKSOMHEDER\nEn abonnementsløsning kan være den helt rigtige for mange små og mellemstore virksomheder, der ikke ønsker økonomiske overraskelser.\nHer vil jeg dog lige løfte en pegefinger og sige, at du skal være påpasselig. For som nævnt før, så er der nogle leverandører, der har meget lange bindings- og opsigelsesperioder, hvor andre hverken har bindings- eller opsigelsesperiode. Der er nogle andre variationer i den måde, de forskellige udbydere driver deres forretning på. Derfor vil jeg i det følgende kommentere i fordele og ulemper, at det afhænger af udbyderen.\nFORDELE VED AT VÆLGE EN HJEMMESIDE MED ABONNEMENT:\nDu har en sparringspartner i dit bureau/ hos din leverandør både i udviklingsfasen og efter hjemmesiden er blevet færdig.\nDenne løsning er som regel meget billig (nogle få udbydere er dog ikke billige).\nDu får hurtig levering.\nDu kan selv være med til at vælge hvordan din hjemmeside skal se ud. Der er ofte en række forskellige designs at vælge imellem. Andre sætter din hjemmeside sammen, som du vil have den, så får du en god idé af hvordan den færdige hjemmeside kommer til at se ud.\nDet er et gennemtestet system, fordi rigtig mange allerede bruger det.\nDu får et brugervenligt CMS der allerede bliver brugt af utrolig mange, der er derfor gennemtestet.\nDu får en skalerbar løsning, hvor du kan bygge næsten alt (afhænger af udbyderen).\nDet er nemt at vedligeholde, opdateringer og opgraderinger bliver lavet for dig.\nDu har utrolig mange funktioner til rådighed, (nogle tager ekstra betaling for udvidede funktioner).\nDet er forholdsvis let at SEO optimere og de fleste platforme er godt optimeret.\nDet er en meget fleksibel løsning (dette gælder kun for nogle udbydere, mange systemer kan være meget svære at gøre noget ved).\nDet er relativt hurtigt at bygge det du vil have (afhænger af udbyderen).\nDu ved præcis hvad det koster hver måned eller år (dette afhænger af leverandøren).\nServer/hosting er inkluderet (server hastighed varierer fra udbyder til udbyder).\nBackup er inkluderet.\nMange udbydere har en række ekstra ydelser, som f.eks. plugins du kan tilføje (nogle tager ekstra betaling for nogle af dem).\nMange udbydere har allerede lavet integrationer til andre systemer, så du let kan tilføje 3. parts løsninger til din hjemmeside.\nULEMPER VED AT VÆLGE EN HJEMMESIDE MED ABONNEMENT:\nNogle udbydere har MEGET lange bindings- og opsigelsesperioder (mit råd er at du er meget påpasselig med lange bindingsperioder, der findes meget bedre løsninger).\nDin hjemmeside bliver ikke unik (nogle kan gøre meget for at give dig noget tilnærmelsesvist unikt).\nVælger du at flytte til en anden udbyder får du ikke din hjemmeside med, men du får dine billeder og tekster, samt grafik.\nVælger du ikke den rigtige udbyder kan det blive dyrt (undersøg derfor hvad andre siger om udbyderen).\nI nogle tilfælde betaler du for abonnementet før du får din hjemmeside.\nFRA FORDELE OG ULEMPER TIL SAMMENLIGNING AF PRISER\nSå har vi været igennem fordele og ulemper ved alle de løsninger, jeg har valgt at inkludere i denne guide. Jeg håber, at du er blevet klogere på alle de muligheder, der er på markedet for hjemmesider. Under alle omstændigheder har du forhåbentlig fået en bred viden om alle de områder og muligheder, der skal tages stilling til i forbindelse med en ny hjemmeside.\nMen før du foretager et valg, så kig lige lidt nærmere på prisniveauet ved de forskellige løsninger. Det gennemgår jeg i næste afsnit.\nSTOR PRISFORSKEL PÅ DE FORSKELLIGE HJEMMESIDELØSNINGER\nDet er nu blevet tid til at se på priserne. Hvad kommer det sådan cirka til at koste dig, og hvad er leveringstiden? For at gøre dette får du her en uddybende forklaring, så du kan se den baggrund, jeg har valgt prissætningen ud fra.\nPriserne varierer fra næsten gratis til spidsen af en jetjæger. Alle udregninger er vejledende og kan variere meget fra udbyder til udbyder. Priserne er baseret på, hvad en gennemsnitlig hjemmeside med omkring 20 sider, samlet vil koste dig over en periode på 4 år.\nI den samlede pris har jeg udregnet gennemsnittet for det, hjemmesiden kommer til at koste i alt. Jeg har taget udgangspunkt i alle nødvendige udgifter til at få din hjemmeside udviklet, til hosting og til løbende at vedligeholde hjemmesiden (det vil sige at jeg har ikke medtaget eventuelle udgifter til tekstforfatter, grafiker eller SEO-ekspert etc.).\nDu skal være opmærksom på, at nogle webbureauer inkluderer hosting og vedligehold i en form for abonnement (selvom de kalder det noget andet). Disse priser har jeg ikke inkluderet her. Jeg har heller ikke inkluderet de abonnementsudbydere, der har meget lange opsigelses- og bindingsperioder.\nPRISSAMMENLIGNINGSSKEMA – ALLE FEM HJEMMESIDELØSNINGER\nDen første: Dig der køber din helt egen\nDu bygger selv\n40.000 – 1.000.000 kr.\n20.000 – 60.000 kr.\n5.000 – 30.000 kr.\n0 kr. (koster kun din tid)\nVedligehold, opgraderinger og hosting årligt\n4.000 – 16.000 kr.\n4.000 – 12.000 kr.\n4.000 – 10.000 kr.\n120 – 6.000 kr.\nSamlet pris 1 år\nSamlet pris 2 år\nSamlet pris 3 år\nSamlet pris 4 år\nLeveringstid i gennemsnit\n3 måneder til flere år\n2 måneder til 9 måneder\n2 uger til 3 måneder\nDet afhænger af dig selv\n1 dag til 1 måned\nBemærk at priserne varierer fra år til år. Denne sammenligning er vejledende og kan ikke bruges til prisforhandlinger, da din hjemmeside måske får nogle helt andre funktioner etc. end der her er indregnet.\nUDDYBENDE FORKLARING TIL PRISEN PÅ HVER AF DE FEM HJEMMESIDELØSNINGER:\nDen første løsning: Dig der køber en hjemmeside\nHjemmeside kodet helt fra bunden\nDenne løsning kan koste alt fra kr. 40.000,-, til over kr. 1.000.000,- Det afhænger af webbureauet, og hvor mange specialfunktioner, du skal have lavet. Jeg har taget udgangspunkt i en pris på kr. 70.000,- Det er en relativ lav pris for at få bygget en hjemmeside baseret på unik kodning.\nNår så din hjemmeside er bygget (det tager fra nogle få måneder til meget lang tid - afhængigt af hvad, du skal have lavet, hvilket webbureau og platform du bruger) skal du blandt andet betale for hosting, ændringer, opdateringer, opgraderinger og alle de små rettelser du løbende har til siden, hvis du ikke kan eller vil gøre det selv. Disse udgifter beløber sig efter min erfaring fra 4.000 kr. til 16.000 kr. årligt.\nHjemmeside i open source med delvis specialudvikling\nDenne løsning kan koste alt fra kr. 20.000,-, til over kr. 60.000,- Det afhænger af webbureauet. Jeg har taget udgangspunkt i en pris på kr. 40.000,- Det er en relativ lav pris for at få bygget en hjemmeside. For 40.000 kr. vil det ofte være en skabelonbaseret løsning, bygget på en open source platform som f.eks. Wordpress eller Drupal, hvor alle de specielle funktioner bliver bygget på.\nNår så din hjemmeside er bygget (det tager fra nogle få uger til meget lang tid - afhængigt af hvad, du skal have lavet, hvilket webbureau og platform du bruger) skal du blandt andet betale for hosting, ændringer, opdateringer, opgraderinger og alle de små rettelser du løbende har til siden, hvis du ikke kan eller vil gøre det selv. Disse udgifter forløber sig efter min erfaring fra 4.000 kr. til 12.000 kr. årligt.\nHjemmeside bygget på open source platform uden ekstra udvikling\nDenne løsning kan koste alt fra kr. 5.000,-, til over kr. 30.000,- Det afhænger af webbureauet. Jeg har taget udgangspunkt i en pris på kr. 17.000,- Det er en relativ lav pris for at få bygget en hjemmeside. For 17.000 kr. vil det ofte være en skabelonbaseret løsning, bygget på en open source platform som f.eks. Wordpress eller Drupal.\nNår så din hjemmeside er bygget (det tager fra nogle få dage til meget lang tid, afhængigt af hvad, du skal have lavet, hvilket webbureau og platform du bruger) skal du blandt andet betale for hosting, ændringer, opdateringer, opgraderinger og alle de små rettelser du løbende har til siden, hvis du ikke kan eller vil gøre det selv. Disse udgifter forløber sig efter min erfaring fra 4.000 kr. til 10.000 kr. årligt.\nDet er sikkert muligt at købe ovenstående tre løsninger billigere, men så bør du være ekstra påpasselig. Du skal nemlig huske på, at leverandøren, som bygger din hjemmeside, også skal have løn og helst overskud i deres forretning. Så meget billigt betyder ofte, at de ligger færre timer i at bygge din hjemmeside.\nNormalt vil din helt egen hjemmeside have en levetid på bare 2-4 år, før den bør pensioneres, fordi den teknologiske udvikling går meget hurtigt.\nDEN ANDEN LØSNING: DU BYGGER SELV\nDette eksempel tager udgangspunkt i at du selv kan klare det hele, at du finder en middel server og at du ikke tilkøber plugins eller ekstra tjenester.\nDEN TREDJE LØSNING: EN ABONNEMENTSBASERET HJEMMESIDE\nHvordan ser regnestykket så ud, når du vælger en abonnementsbaseret hjemmeside. Her har jeg taget udgangspunkt i en af de billigere og bedre løsninger, ligesom jeg gjorde i eksemplet med din helt egen hjemmeside. Jeg bruger i dette tilfælde en af de udbydere, der gør det rigtig let for deres kunder og samtidig sætter en høj standard for brugervenlighed og service. De giver dig alle opgraderinger og opdateringer gratis.\nSom beskrevet tidligere er det ganske normalt, at en hjemmeside skal udskiftes efter 2-4 år. Det gælder normalt ikke for en abonnementsbaseret SaaS løsning, fordi der løbende bliver bygget oven på den type løsninger. Det er det én simpel årsag til:\nFor at få nye (og tilfredse) kunder, så bliver de virksomheder, der tilbyder abonnementsbaserede Saas løsninger, nødt til løbende at bygge, opdatere og forbedre deres hjemmesidesystemer, og det vil du som kunde nyde godt af. Derfor er disse abonnementsbaserede hjemmesideløsning som regel billigere over tid i forhold til de andre løsninger.\nNu ved du lidt mere om, hvilken type løsning du skal vælge: Om du selv vil bygge, om det skal være en abonnementsbaseret hjemmeside eller en købt hjemmeside. Uanset hvilken løsning du ender med, så vil jeg råde dig til at være påpasselig i dit valg af leverandør.\nNæste skridt er netop at vælge den leverandør/ det webbureau, der skal levere din nye hjemmeside. Så hvis du har valgt selv at lave din hjemmeside, er dette afsnit ikke så relevant for dig.\nI denne proces bør du tage det med ro og tænke dig grundigt om. Husk at stille de rigtige spørgsmål og undersøge de rigtige ting, før du træffer et valg. Læs altid leverandørens betingelser, så der ikke kommer nogen ubehagelige overraskelser.\nKender du ikke til alle de tekniske ord, sælgeren bruger, så sig til ham eller hende, at du gerne vil have det forklaret uden alle de fagtekniske termer. Min erfaring siger, at du kommer længst med at vælge nogen, der kan forklare hvad det handler om på et forståeligt sprog. Så kommer du heller ikke i klemme på et senere tidspunkt - hverken fordi du har sagt ja til noget du reelt ikke forstod, eller hvis der skulle ske noget uforudset. Du får meget bedre muligheder for at træffe dine fremtidige beslutninger på et oplyst grundlag.\nVÆR OBS PÅ PERSONDATAFORORDNINGEN\nPersondataforordningen skal fra nu af også tænkes ind i din hjemmesideløsning, så sørg nu for, at din leverandør har styr på forordningens krav.\nDer findes en række ”gratis” tilføjelser til hjemmesider. Disse ses ofte i de tidligere optalte open source og gratis løsninger. Du skal være opmærksom på, at meget lidt reelt er gratis, og når noget er gratis, er det dig eller dine besøgende, der er produktet. Det vil sige, at nogle af disse plugins (tilføjelsesprogrammer) til din hjemmeside høster data fra dine besøgende. Dette er ikke nødvendigvis farligt eller et problem, men du – eller din leverandør - skal være opmærksom på, at du skal have en aftale med hver enkelt af dem, så du lever op til Persondataforordningen.\nFÅ STILLET DE KRITISKE SPØRGSMÅL\nJeg vil råde dig til altid at spørge efter referencer hos webbureauet, og du kan endda ringe til en eller flere af de nuværende kunder og spørge dem, hvad deres oplevelse med bureauet har været. Hvilke ting er de glade og for hvilke ting er de knap så glade for.\nHER ER EN LISTE MED SPØRGSMÅL, DU KAN STILLE UDBYDERENS EKSISTERENDE KUNDER:\nVar det hurtig levering?\nGiver de god service?\nHvor hurtigt reagerer de, når du skriver til dem?\nSvarer de altid telefonen og/eller vender hurtigt tilbage?\nReagerer de hurtigt, når der skal laves rettelser eller bygges på?\nHvad er deres bedste feature?\nHar du haft problemer med dem?\nHolder de hvad de lover?\nI hvilket prisleje ligger de?\nEr du glad for din hjemmeside?\nForsøger de ofte at lave mersalg?\nHvilke ydelser har du købt hos dem?\nEr systemet bag hjemmesiden let at bruge?\nHvor meget kan du selv redigere i systemet bag hjemmesiden?\nVille du anbefale eller fraråde, at jeg påbegynder et samarbejde med dem?\nDu kan også selv finde på flere relevante spørgsmål….\nHusk også altid at læse udbyderens betingelser, inden du vælger en løsning. Nogle har ubehagelige overraskelser som lange bindings- og opsigelsesperioder, ekstra omkostninger etc. Du kan også med fordel selv google og undersøge, hvor gode anmeldelser de pågældende leverandører får af nuværende og tidligere kunder.\nHVOR ER DET BEDST AT STARTE? - UDVÆLG 3-5 LEVERANDØRER OG RING DEM OP\nSpørg venner og bekendte, dine kunder, ja, så mange forskellige du kan om, hvilken leverandør de bruger, for der er et hav af webbureauer og hjemmesideudbydere at vælge i mellem. Vær opmærksom op at bare fordi en udbyder er meget stor og har mange kunder betyder det ikke nødvendigvis, at det er den udbyder, der er bedst egnet til at levere lige præcis din hjemmeside. Brug din sunde fornuft, også selv om du måske ikke ved meget om hjemmesider. Du kan sikkert få hjælp af en medarbejder eller nogen i dit private netværk til at træffe beslutningen.\nFOR AT TRÆFFE ET GODT VALG PÅ ET OPLYST GRUNDLAG VIL JEG RÅDE DIG TIL AT FØLGE DENNE PROCES:\nUdvælg 3-5 leverandører der på papiret lyder tiltalende.\nRing til dem alle sammen.\nHold derefter et møde med de leverandører, du synes om.\nUnder samtalerne tager du udgangspunkt i alle de ting du får skrevet ind i kravspecifikationen. Så vil den potentielle udbyder kunne give dig et fornuftigt bud på, hvad det skal koste at bygge siden og vedligeholde den med opdateringer og opgraderinger.\nVær opmærksom på, at udbyderens formål er at sælge egne løsninger, så nogle vil ofte prøve at feje de spørgsmål af vejen, der ikke får dem til at fremstå som det bedste valg. Derfor skal du holde fast i og få dem til at uddybe deres svar på de spørgsmål, de forsøger at komme hurtigt over. Det kan spare dig for en masse tid og penge at få frasorteret dem, der ikke kan levere det, du ønsker.\nDET ER LEVERANDØREN, DER SKAL SÆLGE TIL DIG\nHusk på det ikke er dig, der skal sælge din idé, men at det er udbyderen, der skal sælge sig selv til dig. Du tilbyder dem muligheden for at tjene penge på det stykke arbejde du skal have lavet. Lad derfor dem sælge sig selv.\nHar de ikke referencer på deres hjemmeside, skal du bede om at se referencer for at se deres design stil. Du vil også kunne se, om der er tydelige fejl på de hjemmesider, de tidligere har lavet, og om de er opdaterede. Så vil du efterfølgende kunne ringe til deres eksisterende kunder og spørge, hvad de mener, og hvordan de er blevet behandlet.\nHusk at udbyderen højst sandsynligt kun vil vise dig deres bedste arbejde. Derfor skal du spørge ind til ca. priser for de referencer, de viser dig. Det vil fortælle dig om de er indenfor samme budget, som du har til rådighed. Der er jo ikke nogen grund til at se på hjemmesider til 150.000 kr., hvis du har et budget på 15.000 kr.\nDU KAN SPØRGE UDBYDEREN OM NEDENSTÅENDE\n(ikke nødvendigvis i denne rækkefølge)\nHvilken platform bliver din hjemmeside bygget på?\nEr platformen, som hjemmesiden bygges på, SEO venlig?\nHar de hosting? Hvis de har, hvilken server bruger de?\nBliver hjemmesiden hastighedsoptimeret?\nHar de mulighed for at lave alle de ting, du vil have på din hjemmeside?\nKan du selv redigere på hjemmesiden? Hvis ja, hvad kan du selv redigere?\nKræver hjemmesiden løbende opdateringer? (dette er typisk tilfældet med open source)\nHvad koster hjemmesiden?\nHvad koster rettelser og opdateringer løbende?\nHvor lang tid tager det at lave siden færdig?\nFår du e-mail konti?\nHvor lang tid vil det i gennemsnit tage at få lavet rettelser?\nEr der en garantiperiode efter køb, hvor du kan få lavet rettelser?\nTilmelder de din hjemmeside til Google indexering?\nKan du få et ubegrænset antal sider på din hjemmeside?\nKan du have et ubegrænset antal billeder og video på din hjemmeside?\nEr der nogen begrænsninger? Hvis ja, hvilke?\nEr der en kontrakt der skal underskrives eller accepteres online?\nHvor meget skal du betale aconto?\nKan du få, hvad du vil have?\nHvad skal de bruge fra dig?\nNu burde du have et godt billede af, hvad du kan forvente.\nHusk altid at være helt sikker på, at du kan komme ud af aftalen igen, hvis det du får, ikke lever op til dine forventninger eller hvis det tager urimelig lang tid at få hjemmesiden leveret. At få noget på skrift er ikke en dårlig idé.\nDER ER OGSÅ VIGTIGT, AT DU KAN SVARE JA TIL:\nKan du lide udbyderen?\nEr udbyderens serviceniveau højt nok til dig?\nNår du har valgt den leverandør, du mener passer bedst til opgaven, er det en god idé at bekræfte det aftalte og forventningsafstemme, så der ikke kommer nogen overraskelser af negativ art. Spørg efter et design af f.eks. forsiden på din hjemmeside (det kan du oftest få gratis eller meget billigt), så du får en idé om, hvordan hjemmesiden kommer til at se ud.\nSom regel vil det første, du får, efter at have accepteret deres tilbud være en faktura på en procentdel af prisen. Her skal du være opmærksom på, hvor meget de beder om. Hvis siden er meget billig, kan de bede om en høj procentsats - hvor høj en procentsats kommer mange gange an på hvor hurtigt de kan levere.\nSkal du have en dyr specialbygget hjemmeside, skal du ikke betale en for højt aconto procentsats, for så vil interessen for at færdiggøre din hjemmeside ofte dale betydeligt.\nSÅ STARTER ARBEJDET PÅ DIN FLOTTE NYE HJEMMESIDE\nNår du har accepteret og betalt fakturaen, kan det egentlige arbejde gå i gang. Udbyderen skal nu have alt det materiale og den information, du har samlet til din hjemmeside. Jo mere materiale, billeder, tekster, grafik etc., jo lettere vil arbejdet være for udbyderen.\nBLAND DIG SÅ MEGET SOM MULIGT\nDer findes nogle udbydere, der ikke vil have du blander dig for meget, mens de arbejder. Mit råd er, at du skal blande dig så meget du kan. Det er din hjemmeside. Det er din virksomhed, den repræsenterer. Det er dig, der betaler. Nogle gange kan det betyde, at din pris stiger en lille smule, men det er det hele værd i sidste ende, for så får du det resultat, du vil have, og ikke det leverandøren troede, du ville have. Spørg jævnligt om at se hvad udbyderen har lavet på din hjemmeside, så sparer du en masse tid og penge på at lave en ellers færdig hjemmeside om igen.\nKort og godt: Du skal sørge for at vælge en leverandør, som behandler din hjemmeside, som var det en ny Ferrari.\nUNDGÅ AT RIDSE I OG GEMME DIN FLOTTE NYE FERRARI\nNu har du et godt og solidt grundlag for at få skabt dig en flot professionel hjemmeside, som kan arbejde for dig og både sælge og brande dine produkter og ydelser hele døgnet rundt og skaffe en masse nye kunder.\nMen det er ikke nok kun at have en teknisk velfungerende hjemmesideplatform og en pålidelig og nøje udvalgt leverandør. Du skal også tænke på dit behov for at tilkøbe forskellige services. Her tænker jeg især på at bruge penge på søgemaskineoptimering, så din hjemmeside kommer til at ligge fornuftigt på Google. Du kan også have brug for en fotograf, en grafisk designer, en videoproducent og helt sikkert en tekstforfatter, som alle kan være med til at sikre, at din hjemmeside ud over at se flot ud også bliver fundet af kunderne. De er med til at skabe salg og omsætning i din virksomhed.\nVILLE JEG RIDSE EN NY FERRARI OG GEMME DEN I GARAGEN?\nAlle de ovennævnte services koster dig penge. Det kommer du desværre ikke uden om. Men spørgsmålet er, om de ikke er hele investeringen værd?\nJeg plejer at sammenligne det at købe en hjemmeside med at købe en flot ny Ferrari. Hvis du ikke investerer i gode tekster, søgemaskineoptimering, flotte billeder og god grafik på din hjemmeside, så svarer det til, at du kører direkte hjem og parkerer din flotte nye Ferrari i garagen.\nHerefter sprætter du sæderne og kalechen op, smadrer dine vinduer, ridser lakken hele vejen rundt med nøglen, brænder motoren af, tager hjulene af og sætter bilen på ølkasser. Så lukker du garagedøren og sætter dig på sofaen mens du venter på, at der kommer folk der vil se din nye bil.\nSkulle der komme en eller to forbi, som du tidligere har givet et visitkort til, bliver de nok ikke vanvittig imponerede over din nye Ferrari. Så det bliver nok ikke til så mange ”WOW”, ”den må jeg prøve” og ”er den til salg” udbrud fra de besøgende.\nFår du derimod en grafiker, en fotograf, en tekstforfatter, en SEO-professionel, en video- og en onlinemarkedsføringsekspert til at hjælpe dig med din hjemmeside, så svarer det til, at du placerer din flotte nye Ferrari midt på Rådhuspladsen. Folk vil komme tættere på, de vil tale om bilen, de vil stille spørgsmål, de vil være meget interesserede, de vil gerne have en tur og måske endda spørge hvad den koster. Med andre ord: Gør du noget ud af din hjemmeside, vil siden kunne skaffe dig mange nye kunder.\nINVESTÉR I TEKSTFORFATTER, FOTOGRAF, GRAFIKER, SEO- OG VIDEOEKSPERTER\nHvis du ikke har budget til at få hjælp med det hele, så kan du nøjes med at få lavet en del af indholdet fra start og tage resten løbende. Nogle kan også lave det hele eller noget af det selv.\nProfessionelt indhold på din hjemmeside er ofte forskellen mellem en besøgende, der hurtigt går igen, og en ny kunde. Derfor kan det godt betale sig at bruge penge på professionel hjælp.\nSTYRK DIT SALG MED PRÆCISE WEBTEKSTER\nTekster fra en professionel tekstforfatter hjælper dine besøgende med at få den information, de søger. Det bliver serveret på en let forståelig måde, der får dem til at blive længere på din hjemmeside og i sidste ende konverterer dem fra besøgende til kunder.\nMed en dygtig tekstforfatter, som bruger tid på at forstå din virksomhed og dine kunders behov, kommer dine webtekster til kort og præcist at formidle dine budskaber/ dine produkter/ dine ydelser til dine målgrupper og på den måde motivere dem til køb.\nGå altid efter en tekstforfatter, der evner at se din virksomhed fra det sted, hvor dine målgrupper befinder sig, og som forstår at skrive direkte til dem. Samtidig skal webteksterne have den rette længde og struktur. De skal være skrevet til web og få dine budskaber ud over rampen.\nMennesker køber fra mennesker og ikke fra Google robotter, og en professionel tekstforfatter formår både at søgeordsoptimere teksterne og samtidig holde dem yderst læsevenlige og lige til at forstå.\nFÅ SUCCES MED EN SEO-STRATEGI\nDu bør også få fat på en SEO-ekspert, som med søgeordsanalyser finder ud af hvilke ord, folk googler, når de er interesserede i det, du tilbyder. Få disse centrale ord flettet naturligt ind i dine webtekster og sidetitler, så de kommer til at performe som de skal. Søgemaskineoptimering (SEO) vedrører ikke kun tekster, men også hjemmesidens tekniske tilstand (om den indeholder fejl, døde links, loader langsomt mv.). SEO er meget teknisk, og derfor vil jeg varmt anbefale du får en ekspert til at gøre det for dig. Så din hjemmeside kan ligge fornuftigt på Google.\nSEO er noget der tager lidt tid, og du vil ikke se resultater øjeblikkeligt. Der findes en lang række rigtig dygtige SEO virksomheder, du kan vælge i mellem, men her skal du – ligesom da du valgte leverandør – også være omhyggelig i udvælgelsesprocessen.\nLEVENDE BILLEDE FÆNGER – OG SÆLGER\nEn professionel fotograf får din side til at se ekstra godt ud, og du kommer til at skille dig positivt ud. Du er i konkurrence med stort set alle andre virksomheder på internettet og ikke kun med de andre lokale virksomheder. Derfor er unikke fotos af dig, dine produkter, dine ansatte, din klink, din forretning eller dit center med til at vise, hvem du er og giver din side troværdighed og professionalisme.\nDu kan desuden finde mange stockfotos helt gratis eller til små penge, som du eventuelt kan bruge til at supplere de rigtige fotos med på din hjemmeside.\nJeg vil også varmt anbefale at du bruger video på din hjemmeside. Det kan være en how-to-video, en selfie-video, en produkt eller virksomhedspræsentation, en video med rådgivning eller noget helt andet. Du kan forklare rigtig meget i en kort video. Flere og flere ser videoer på nettet, og videoer er også med til at styrke din SEO.\nGRAFIKERE SKABER DEN SIDSTE FINISH\nGrafikere kan hjælpe med til at give din side det sidste skub i den rigtige retning med filtre på dine billeder, de rette ikoner og i det hele taget give din side det specielle udseende, der får den til at afspejle din virksomhed, som måske endda får et nyt logo. Dette sker oftest i tæt samarbejde med webudviklingen, så hele den grafiske flade bliver professionel.\nDu kan i kombination med SEO også markedsføre din hjemmeside online, og på den måde nå meget mere direkte ud til de målgrupper, som du ønsker som kunder. Dette kan gøres ved at annoncere på Facebook, bruge retargeting, Google AdWords, YouTube, bannerreklamer og meget mere. Ved at benytte disse annonceringsformer kan du relativet let blive synlig for dine kunder.\nMin anbefaling er, at du tager fat på flere onlinemarkedsføringseksperter for at høre hvad de kan gøre for dig og din virksomhed, og ikke mindst hvad det koster.\nMed det rigtige professionelle indhold, er det meget sandsynligt at din hjemmeside vil give dig flere kunder lang tid fremover.\nNÅR DIN FLOTTE NYE HJEMMESIDE BLIVER LEVERET\nEndelig. Så er den klar. Den hjemmeside du har ventet med spænding på at se. Du har fået skrevet gode tekster, dine billeder er flotte, grafikeren har gjort et godt stykke arbejde, og du har måske endda fået lavet en video eller to. Du har fået styr på din SEO og du annoncerer måske også online.\nNu skal du meget gerne have den helt rigtige følelse af at resultatet er præcis det, du ønskede dig.\nUndersøg siden for fejl, vær sikker på at alle knapper virker, at der ikke er fejl på nogen sider etc. Spørg venner, familiemedlemmer og kunder hvad de synes om hjemmesiden (husk det du læste i starten med at få deres ærlige mening).\nHvis alt er perfekt, skal du nyde resultatet, poste din nye hjemmeside på så mange sociale medier som muligt eller bruge anden form for markedsføring af siden. For en ny hjemmeside er noget de fleste gerne vil se. Det giver lidt ”gratis” reklame.\nEr hjemmesiden ikke som du ønskede dig – har den fejl, har leverandøren ramt helt ved siden af eller andet, så skal du selvfølgelig tale med leverandøren og få lavet de ting, du mener, skal ændres. I dette tilfælde er det virkelig vigtigt, at du har den tidligere omtalte kravspecifikation i baghånden. Tal med leverandøren om de ting, du ikke mener lever op til det, du ønsker. Leverandøren har accepteret din kravspecifikation og bør derfor leve op til deres aftale med dig. De fleste lever selvfølgelig op til deres aftaler, men der er altid nogle få, der ikke gør.\nOPDATERINGER, OPGRADERINGER OG VEDLIGEHOLD\nHusk at din hjemmeside skal opdateres jævnligt, specielt hvis du bruger et open source system til din hjemmeside. Det skal du for at undgå, at din hjemmeside bliver hacket, og for at sikre, at du altid har den nyeste version af det software der ligger bag din hjemmeside.\nDu skal med jævne mellemrum redigere, udskifte og tilføje tekster, så Google og de andre kan se aktivitet på siden. Følg med på Google Analytics for at se hvilke sider, dine besøgende har interesse i, og gør noget ved dem, de ikke læser. Her kan du med fordel optimere de sider, dine besøgende bruger tid på, så du opnår højere konvertering; altså at dine besøgende bliver til kunder.\nDu vil med jævne mellemrum skulle opgradere din hjemmeside, hvis du har købt din helt egen. Det sker at Google laver ændringer i deres algoritmer, for at de kan levere bedre resultater til deres brugere. Det er du nødt til at følge med i, så du ved hvad og hvornår du skal opgradere din hjemmeside for at undgå, at din placering på Google bliver dårligere.\nHar du en abonnementsløsning, er det meget muligt, at din leverandør gør det for dig, og du derved sparer tid og penge.\nJeg håber denne guide kan hjælpe dig godt på vej frem mod en ny hjemmeside.\nHusk undervejs at benytte dig af dygtige eksperter, hvis du får brug for det (fx en SEO ekspert eller en professionel webudvikler). Selv har jeg under arbejdet med denne guide brugt tekstforfatter Anette Kalle Larsen fra Bureau P – Præcis kommunikation., som jeg klart kan anbefale til andre, der skal have skrevet, præciseret eller udviklet nogle tekster – det kunne være webtekster.\nDu er også altid velkommen til at kontakte mig for at få afklaret noget eller uddybet nogle af mine pointer og gode råd.


CYKLER - Side 2 af 8 - MANDESAGER\nDer er efterhånden ekstremt mange muligheder for at få elektrisk hjælp på den tohjulede, men den nye Super73 ZX stikker alligevel lidt ud fra mængden. Det spøjse design gør, at du kan tage en ven med på tur, og med helt op til 1.350 Watt fra den elektriske motor er der masser af saft og kraft …\nSwapfiets giver dig en cykel på abonnement uden bøvl\nDenne artikel er lavet i samarbejde med Swapfiets, som har stillet to Power 7 elcykler til redaktionens rådighed. Af Peter Frøkjær / Mandesager.dk Det kan være ret besværligt at eje en cykel, og når det er dit primære transportmiddel, er det jo ikke ligefrem optimalt. Det kører til gengæld som smurt i olie med et …\nAf Peter Frøkjær / Mandesager.dk En trofast jernhest kan få dig langt her i livet, og når du springer på nakken af en BLACK IRON HORSE er du lækkert kørende. De unikke ladcykler drejer på baghjulet, og de er designet og håndbygget på værkstedet på Vesterbro i København, hvor det hele startede i 1996 under …\nNu kan du få ABS-bremser på cyklen\nABS-bremser har øget sikkerheden i biler i 30 år, så hvorfor ikke udstyre cykler med samme teknologi? Det har åbenbart været for bøvlet at udvikle en så kompakt enhed, at det gav mening på cykler, men nu er det altså lykkedes. Det er den italienske virksomhed BluBrake, som er klar med ABS-bremserne, og du kan …\nRock Machines nye Gravelbike angriber terrænet i lækker stil\nAf Peter Frøkjær / Mandesager.dk Når du ikke vil begrænse cykelturen til asfalten og i stedet vil opleve friheden ved at køre, hvor du vil, er der brug for en stabil Gravelbike. Det får du med den nye Rock Machine Gravelride CRB 700, der er læsset med lir af højeste kvalitet til at give dig …\nEn savklinge-cykel står fast på isen\nDet kolde vejr i Danmark har gjort det muligt at komme ud på isen flere steder. Men sådan noget is er jo glat og ikke lige et sted for en cykel. Det er der heldigvis råd for, og i videoen herunder ser du, hvad der sker, hvis du erstatter cykeldækkene med savklinger. Ja, det er …\nDet geniale cykelabonnement Swapfiets er klar med en lækker elcykel\nDenne artikel er lavet i samarbejde med Swapfiets, som har stillet to Power 7 elcykler til redaktionens rådighed. Af Peter Frøkjær / Mandesager.dk Hvis du bor i Aalborg, Århus, Odense eller København, har du sikkert spottet en masse cykler med blå forhjul drøne rundt i gaderne. De er en del af flåden hos Swapfiets, som …\nDe fleste tænker nok på asfalt og byliv, når de kaster tankerne efter en elcykel. Men hvad så med det hårdere terræn? Så er der nyt lir fra UBCO, for deres FRX1 er bygget til at blive beskidt. Her får du et 2,2 kWh batteri med en 15 kW elmotor til at banke cyklen op …\nCoboc TEN Torino er en vanvittigt blæret elcykel\nAf Peter Frøkjær / Mandesager Du kan komme langt her i verden på en ordentlig elcykel, og tyske Coboc er specialister i at få dig godt på vej i skarp stil. Jeg cykler hver dag, når ungerne skal afleveres og hentes i børnehaven, og når jeg skal til og fra Mandesager-redaktionen i indre København, og …\nDicer Bikes Screaming Pigeon\nI Kina er cyklen Flying Pigeon allemandseje. Den er jo over det hele. Og det er lige præcis denne cykel, som danner fundament for det her projekt, for Dicer Bikes Screaming Pigeon har brugt den meget almindelige cykel og forvandlet den til noget ekstraordinært. Screaming Pigeon er udstyret med en benzinmotor på 50 kubik med to hestekræfter, …\nSuperstrata er verdens første 3D-printede kulfibercykel\nDet er ikke svært at finde en cykel med kulfiberstel, hvis du er på udkig efter sådan noget. Men fælles for dem alle er, at de enten er boltede eller limet sammen, hvilket gør dem skrøbelige. Det løser den nye Superstrata cykel ved at være den første i verden til at være skabt ved hjælp …\nBosch fremviser en vild elcykel\nBosch leverer i forvejen en stor del af de elektriske motorer, som producenter forsyner deres elcykler med, og nu er de klar med deres helt egen cykel. Den hedder officielt Bosch eBike Design Vision, og den er kommet til verden for at fejre, at Bosch har leveret dele til elcykler i 10 år. Cyklen består …\nMed en gevaldig historik på bagen i forhold til at producere motorcykler, er Triumph nu klar med deres første elcykel. Ja, det kan virke lidt skørt, men man må jo følge med tiden. Elcyklen hedder helt officielt Triumph Trekker GT, og den er udstyret med en relativt slank aluminiumsramme – der skal jo også være …\nDer er mange skøre cykler derude, men den nye Furia Concept Bicycle banker alligevel designet op i skørhed. Den ligner jo noget direkte fra fremtiden. Cyklen er designet af Francesco Manocchio, og selve ramme og hjul er lavet af kulfiberkomposit med 3D-printede dele, der er sat sammen til en strømlinet profil, hvor alt det unødvendige er skåret …\nMan kan selvfølgelig diskutere, om der i virkeligheden stadig er tale om en cykel, når du både skal betale lige så meget som en bil for dyret og desuden kan komme frem i verden med knap 70 km/t helt uden at trampe i pedalerne og lige over 100 km/t, hvis du hjælper med lidt benkraft. …\nDe fleste cykler får dig da sikkert frem, men den nye Ruff Cycles Ruffian gør det i fed stil. Cruiseren er desuden forsynet med en Bosch Performance CX 250 Watt motor med et moment på 75 Nm og 25 km/t ekstra fart uden assistance fra dine ben, så du kan komme frem uden at svede alt for …\nZooz Urban Ultralight elcykel\nDet enkle er som regel det bedste. Og den her elcykel holde det helt simpelt. Zooz Urban Ultralight elcyklen er beregnet til bykørsel for at få dig hurtigt gennem byens gader, hvor det ikke kan svare sig at have en bil. Med en topfart på 43 km/t fra en motor på 750 Watt og en …\nBMW lancerer ny cykel\nDet er ikke første gang BMW præsenterer en ny cykel, for de har tidligere været klar med den lækre BMW M Bike Limited Carbon Edition. Den nye cykel er lavet i samarbejde med den italienske cykelproducent 3T, og den er baseret på deres Exploro-model med et kulfiberstel. Den er så lige modificeret med nye farver, …\nM.A.D.Gallery AVIONICS VM\nDet er ikke svært at finde en fed elcykel blandt udvalget derude. Vi har selv skrevet om flere af slagsen som den lynhurtige MTB fra Maravelo eller den danske ANNOBIKE med fede dæk og et solidt design. Nu får du så lige endnu et alternativ. Den nye M.A.D.Gallery AVIONICS VM er nemlig en voldfed elcykel med …\nDanske ANNOBIKE lancerer kraftig elcykel med fede dæk\nDenne artikel er lavet i samarbejde med ANNOBIKE Af Peter Frøkjær / Mandesager.dk Hvis du er på udkig efter en ny cykel, skal den selvfølgelig være udstyret med en elmotor, og hvis den så også skal være sej, ligger den nye ANNOBIKE A1 lige til højreskøjten. Det danske firma har lige lanceret den kradse elcykel, …\nSanta Cruz Heckler e-Mountain bike\nNår du først har angrebet sporet på en elektrisk mountain bike, vil du aldrig undvære elmotoren igen. Den gør simpelthen bare turen meget sjovere. Og nu melder en af de mest respekterede producenter af hårdføre cykler sig ind i kampen. Den nye Santa Cruz Heckler e-Mountain bike er nemlig firmaets første terrængående cykel med en …\nCyklen til en far på farten\nDenne artikel indeholder sponsorerede links. “Fatter ved bedst”, det er det man har hørt siden barnsben. Men ved fatter bedst når det gælder transport med børn? Det er en tendens at mange forældre parkere cyklen når børn kommer ind i billedet. Det er ganske enkelt nemmere at få bletaske, madpakker og bamser med på bagsædet …\nFords nye Emoji-jakke til cyklister giver bedre humør i trafikken\nVed du hvad, verden ville nok være et langt bedre sted, hvis vi alle lige tog det stille og roligt i trafikken. Du ved, en dyb indånding på de rigtige tidspunkter kan gøre underværker. Og det er ikke for at pege fingre, for vi er sgu heller ikke for gode til at holde pulsen nede. …\nNår det kommer til fire hjul, er Jeep garant for at få dig sikkert frem på den sjoveste mulige måde. Nu vil de gøre det samme med halvt så mange hjul. Jeep e-Bike er nemlig deres første elcykel, og den er beregnet til det grove terræn. Her får du en mountainbike med en 750 Watt …\nProject Kahn Flying Huntsman Type 77\nDer er efterhånden ved at være et fedt udvalg af elcykler på markedet, og nu kaster gutterne hos engelske Project Kahn sig ind i kampen med den nye Flying Huntsman Type 77. Så kan det da godt være, at designet emmer af retro-vibes, men teknikken er topmoderne. Du får en batteripakke på op til 648 Wh, …\nHvilken cykeltype passer til dig og dine behov?\nDenne artikel indeholder reklame. At cykle er en rigtig god motionsform. Uanset om det er turen til arbejdet eller en lang cykeltur i weekenden. Der findes et væld af forskellige cykler på markedet, så hvilken type skal du vælge? Når du skal vælge en cykel, er der én faktor, som skal spille ind i dit …


Morsø Forno - Sjællands Pejse\nMorsø Forno antal\nMHMM, ÅBEN ILD OG ÆGTE ITALIENSK STEMNING….\nNORMALPRIS 8.995 – NU 5.995,-\nMed Forno kan du skabe alsidig madlavning – hvor du vil opleve, hvor nemt det er at lave de lækreste madoplevelser. Alt fra saftige T-bone steaks – til røget laks, hjemmelavet pizza med sprød bund eller lækker lammeskank. – Og vi står heldigvis ikke alene med vores begejstring for denne både funktionelle og skulpturelle produktserie til udelivet. Derudover er udeovnen vedligeholdelsesvenlig. Vi har lavet en guide til vedligeholdelse af outdoorprodukter.\nMateriale: Sort lakeret støbejern, keramiske sten\nVær den første til at anmelde “Morsø Forno” Annuller svar\nUdstilling model Morsø 7348\nDKK 13.000,00 DKK 10.800,00


Efter Powell | Information\nPÅ en satirisk tegning i gårsdagens udgave af det israelske dagblad Haaretz er udenrigsminister Silvan Shalom ifærd med at stryge sin amerikanske modpart, Colin Powells skjorte. Denne læser avis og ved hans side siger en storsmilende Ariel Sharon: »Dette er vor gestus!«\nSå enkelt kan den mellemøstlige bane tegnes op efter Powells besøg i regionen hen over den forgangne weekend. George W Bush ser ud til at have vilje til at satse ikke så lidt af sin politiske prestige på en ny fredsproces i den israelsk-palæstinensiske konflikt. Men næppe var den amerikanske udenrigsminister rejst igen, før det viste sig, at de gesti, Sharon er villig til at opvise, formentlig er af meget begrænset omfang.\nSåledes blev der hurtigt lukket for Gazastriben igen. Israelerne havde ellers lempet noget på grebet om den snævre stribe palæstinensisk selvstyre, hvilket var et amerikansk forslag til, hvordan man kunne bringe processen en smule på gled ved opvisning af imødekommenhed. Blandt andet var grænseovergangene blevet åbnet på klem, så et begrænset antal palæstinensere atter ville kunne komme på arbejde i Israel, men de selvsamme mennesker blev Sharon-regeringens formelle begrundelse for at lukke igen. Man frygter at disse arbejdere ville føre ny terror med sig ind i landet.\nOm denne konkrete frygt er begrundet eller ej, er mindre relevant lige nu. Israel kunne i hvert tilfælde henvise til en lille serie nye bombeangreb, som viste sig på scenen alt for tæt på Powells besøg til, at det kunne være et tilfælde, og bag disse stod ganske rigtigt også palæstinensiske oppositionsgrupper, som ønsker at forpurre den nye leder, Abu Mazens mulige tiltag henimod et kompromis.\nDenne funktion har stridens parter udnyttet til at bringe situationen tilbage i det gammenkendte dødvande, hvor de små håb drukner i vold. Hvilket igen bringer det vigtigste produkt af Powells besøg  mødet mellem Sharon og Abu Mazen, der i skrivende stund ser ud til at finde sted lørdag aften  i fare for at løbe ud i ny ørkesløshed.\nDet hele synes ellers helt rigtigt tænkt fra amerikansk side. Hvor Bush senior efter sin Golfkrig i 1991 valgte at starte fredsprocessen fra toppen, i form af det store fredsmøde i Madrid i oktober samme år, går Bush junior omvendt til værks ved at begynde nedefra. Han har valgt at starte på mellemøstligt gadeplan, for det er her, fredsønsket først og fremmest lever. Ideen om at lempe på Gazastribens elendighed er udtryk for denne tanke, for ved at give almindelige mennesker her nyt fremtidshåb kunne man styrke Abu Mazen og give ham folkelig støtte til at afvæbne de voldelige grupper.\nDen samme fredsvilje lever i familien Israel. Det seneste såkalte fredsindeks fra det ansete Tami Steinmetz center for fredsforskning viser, at 65 procent af den jødiske befokning støtter Kvartettens køreplan for fred i Mellemøsten, mens kun 18 procent er imod.\nMen tilsvarende mener 71 procent, at køreplanen kun har ringe udsigter til at blive til noget. En tilsvarende undersøgelse blandt palæstinenserne ville sikkert vise mindst noget lignende, og hermed er vi nået til, hvor skoen for alvor trykker. På begge sider er der nemlig beslutningstagere, som efter to og et halvt års blodig konflikt tænker mere i militær taktik end politisk strategi. For Israels vedkommende har kritikere endog identificeret, hvad de kalder Mofaz-aksen, hvilket er en direkte forbindelse mellem Sharon og den alt andet end liberale forsvarschef, Moshe Yaalon, med forsvarsminister Shaul Mofaz som mellemmand.\nDenne struktur, hvor den politiske proces underordnes sikkerhedshensyn, er farlig og kan næppe vendes uden stærk indflydelse udefra, og dette er måske Bush-initiativets achilleshæl. Siden sin tiltræden for godt to år siden har George Bush udvist betydelig berøringsangst, hvad angår den israelsk-palæstinensiske konflikt, og selv om han i denne omgang synes betydelig mere besluttet på at gøre noget, forekommer hans holdning ikke grundlæggende anderledes.\nBush er klar til at satse stort, men inden han tager første virkelige skridt, vil han fra de to befolkninger på stedet se sikre tegn på, at det hele er satsningen værd. Og som de sidste dage har vist, har befolkningerne nok ønsket, men ingen har troen, hvorfor amerikanerne må bryde denne nye cirkel, hvis udviklingen ikke skal låse sig fast i, hvad de selv ville kalde et ægte catch 22.\nAbu MazenAriel SharonGeorge Bush


Kruspersille / Mugg Persilja\nSom krydderi bruges den mest rå. Den kan også koge/stege i sauce, gryderetter, fonde og suppe m.m. for smagens skyld, men det går desværre ud over nogle af vitaminerne.´Persille er en god naboplante, der styrker de andre planter generelt, og siges at afskrække skadedyr fra især roser, tomater, gulerødder, purløg og asparges.\nJordtype Næringsrig, veldrænet og ikke for tør jord\nSåning/plantning Sås inde om foråret, hvor den spirer på en uges tid ved 25 grader C. Fra april kan den sås ude, men her tager spiringen som regel ugevis. Det hjælper på spirehastigheden, at lægge frøene i lunkent vand i ca. 12 timer, inden man sår.\nDyrkning Fuld sol. Hvis det er på en tør jord, er halvskygge bedst.\nOpbevaring Tørring eller frysning


Sti: Underbevidst.dk Hypnose Artikler Hypnose og videnskab\nDenne artikel er først og fremmest skrevet til skeptikerne. Jeg har ikke tal på hvor mange gange jeg har måttet svare på spørgsmålet "Virker det virkelig?", når hypnose bringes på banen i en samtale. Det sker også ofte at der bliver ytret ting som "Jeg tror ikke på hypnose" eller "Jeg har været til et sceneshow engang, og jeg kunne godt skille mine hænder ad, så jeg kan ikke hypnotiseres".\nJeg besvarer næsten altid disse ytringer med: "Tror du på tyngdekraften?", det er et svar der oftest forvirrer. Det hjælper sjældent at forklare at hypnose er lige så naturlig som tyngdekraften, og at det er noget vi alle benytter til indlæring og mange andre nyttige ting. En formel induceret hypnose er noget der skal opleves, men ofte sker der det, at hypnosens største kritikkere aldrig har prøvet at være i hypnose! Det finder jeg selvfølgelig dybt tragisk, da jeg tror på hypnosen kunne bidrage positivt til mange menneskers mentale tilstand i mange forskellige situationer.\nDerfor vil jeg referere til en artikel jeg læste den anden dag. For dem der skulle være interesseret kan artiklen findes på denne adresse:\nDet videnskabelige forsøg er bygget op om den såkalt Stroop effekt. J.R. Stroop beskrev i 1935 en effekt han havde opdaget, når man skrev farver ned i en anden farve end den de navngav, og bad en person om at nævne farven på ordet. Han testede dette mod hastigheden hvormed personerne kunne nævne farven, når der var overensstemmelse mellem ord og farve. De fleste mennesker vil være langsommere til at nævne farver, der ikke stemmer overens med ordet (inkongruens). Nedenfor finder du et billede af nogle ord i forskellige farver, det er som nævnt meningen at du skal nævne farverne på ordende, og ikke lade dig forstyrre af den farve ordet beskriver.\nHvis du vil prøve en test, hvor der også bliver taget tid, så kan du finde en her:\nNår du nu har prøvet at udsætte dig selv for Stroop effekten, så er du klar til at læse videre om, hvordan denne effekt kan have noget med hypnose at gøre.\nEn person ved navn Dr. Amir Raz hypnotiserede en række personer og vurderede deres evne til at gå i trance. Herefter stillede han dem forslaget om, at de ord de ville se, bare ville ligne sludder, og de skulle derfor kun koncentrere sig om farven på ordende. På de personer han vurderede til at være gode til at gå i trance, var svarene meget hurtigere end hos de andre personer. En senere hjernescanning viste, at den del af hjernen der håndterer skrevne ord - hos de personer der udførte testen hurtigere - var inaktiv.\nDen samme effekt, hvor hypnose kan bevirke en ændret informationsbehandling, ses når hypnose bruges som behandling mod smerter ifølge http://www.hypnosis.edu/articles/mind.asp\n"In Sebastian Schulz-Stubner's study, the hypnotized group showed subcortical brain activity similar to that of non-hypnotized volunteers, but the primary sensory cortex stayed quiet. The "ouch" message wasn't making it past the midbrain and into consciousness."\nJeg håber at denne artikel kan inspirere nogle skeptikere til at prøve hypnose, for jeg er ikke i tvivl om at det er et værktøj, der bliver benyttet alt for lidt! Vend tilbage senere, da der løberende vil blive opdater med nye artikler om hypnose her på siden.


Black Lakrids Sød 90 g. Lækker Finsk og Dansk blød sød lakrids. Gammel finsk opskrift.\nLækker Finsk og Dansk blød sød lakrids. Gammel finsk opskrift. Fin boks som folder sig ud når låget tages af.\nBlack Lakrids i Æske - Sød\nBoxen er kvadratisk og måler 7x7x7 cm., og den indeholder 90 g lakrids.\nSmag: Sød Lakrids\nNettoindhold: 90 g\nFås også i cellofanpose med sød bastsløjfe på indeholdende 100 g lakrids.\nBlack Lakrids Karamel Chokolade og Havsalt 80 g i Æske\nRørsukker 200 g\nPris: DKK 32,00\nLes Chouchous du Suprêm' Brændte Jordnødder 300 g\nLes Chouchous du Suprêm' Brændte Jordnødder 150 g\nSnack Attack Nøddemix 50 g i Dåse\nPris: DKK 20,00\nToscana - Lavanda Sæbe 250 g\nNesti Dante vegetabilsk sæbe. Dufter uimodståeligt af Lavendel fra Toscana.\n! DUGEN VAR MED i TV 2 "TOUR DE FRANCE" STUDIE ! Smuk gul Provencedug med olivenmønster placeret midt på samt en flot bort langs kanten. Flere størrelser.\nBUTIKKEN I KALHAVE HAR ÅBENT ALLE DAGE FREM TIL JUL\nLørdage og Søndage kl. 10-16\nEfter en forhåbentlig god og vel overstået Jul - kan det jo godt være, at nogle af de dejlige julegaver, vi har modtaget af vore kære, ikke er de helt rigtige.\nDet er jo ikke sikkert, at det lige er den rigtige størrelse eller farve på f.eks. Provencedugen, man har fået. Tasken er måske lidt for lille, keramik kanden skulle måske have haft en anden facon eller dekoration på o.s.v.\nOg julegaver købt hos Kalhave Antik kan selvfølgelig byttes.\nKøb i online shoppen\nPå Kalhaveantik.dk har vi udvidet vores normale 14 dages bytte- og returret (for julegaver købt online) til og med den 15. januar 2020, så du har god tid til at bytte efter jul. Ved henvendelse inden fristens udløb finder vi ud af hvordan en evt. ombytning eller returnering skal foregå.\nBemærk venligst at levnedsmidler og andre varer til husholdningens løbende forbrug ikke kan byttes eller returneres.\nKøb i vores fysiske butik\nHar du købt julegaver i vores fysiske butik her i Kalhave, kan du selvfølgelig, som altid, bytte din vare til en anden. Det er ikke muligt at returnere varer købt i vores fysisk butik.\nÅBENT ALLE DAGE FREM TIL JUL


Mentale redskaber - Kræftens Bekæmpelse\nNår du har kræft eller er tæt på en, der har kræft, sætter det af gode grunde sit præg på tankestrømmen. Du kan ikke stoppe tankerne fra at komme, men med teknikker som mindfulness og visualisering kan du træne, hvordan du vil forholde dig til tankerne og dermed finde større ro i din situation.\nDu har måske hørt, at det er vigtigt at tænke positivt hele tiden, når du har kræft. Det er ikke rigtigt. Tværtimod kan det være en dårlig idé at forsøge at undertrykke følelser som vrede, frygt og tristhed, for de er helt naturlige. Det er naturligt at svinge mellem negative og positive tanker og følelser, når du har kræft inde på livet som patient eller pårørende.\nMentale teknikker som visualisering og mindfulness kan hjælpe dig til at finde ro under et krævende sygdomsforløb og lindre smerter og angst.\nNår de negative tanker kører i ring\nVi tænker alle sammen over vores situation ind imellem for at blive klogere på os selv og for at gennemtænke de udfordringer, vi står midt i. Men når tankerne tager overhånd, og vi bliver ved med at gruble og bekymre os uden at komme nogen vegne, kaldes det rumination. Ordet rumination kommer af det engelske ord for, når køer tygger drøv – hvilket også meget fint beskriver dét, vi gør ved tankerne.\nVi tygger mest drøv på tanker, når vi har det dårligt og er stressede, fordi hjernen forsøger at hjælpe os med at finde en løsning på problemerne. Men hvis tankerne bliver ved med at køre i ring, så kan virkningen blive det modsatte.\nAlt efter dit behov kan du med hjælp fra enkle teknikker blive bevidst om den måde, du tænker på, og du kan træne din evne til at vælge, hvordan du vil reagere på de tanker, der kommer. På den måde kan du hjælpe dig selv med at finde større ro, overskud og motivation i hverdagen.\nVed at træne mindfulness - som på dansk kan kaldes ’bevidst nærvær’ - kan du f.eks. blive opmærksom på, når du tygger drøv på tankerne og få hjælp til at komme ud af de negative grublerier.\nDu kan også bruge andre øvelser og teknikker, som træner din evne til at blive opmærksom på tankerne og dine reaktioner på dem, så du kan øve din evne til at håndtere tankerne anderledes.\nHer finder du 'mentale redskaber' og øvelser til at få bedre styr på tankerne:\nMeditation er en øvelse eller en teknik, man kan bruge til at opnå indre ro, så tanker, bekymringer og smerter fylder mindre. Der findes forskellige former for meditation. Undersøgelser viser, at mindfulness har en positiv effekt på angst og depression i forbindelse med kræft. Læs mere og find meditationsøvelser:\nYoga kan hjælpe til at styrke både krop og sind\nYoga er en blid type træning som kan udføres af alle - også hvis du er i behandling for kræft. Yoga kan have en positiv effekt på stress og angst, og kernen i yoga er at skabe balance mellem krop og sind. Læs mere og find yogaøvelser, du kan lave hjemme i stuen:\nBrug naturen til at finde ro\nNaturterapeutisk mindfulness kan hjælpe dig til at reducere tankemylder og finde ro og nærvær i hverdagen. Naturterapeutisk mindfulness har meget tilfælles med almindelig mindfulness, men øvelserne foregår i naturen og inddrager naturen som et støttende element. Læs mere og find lydfiler, du kan tage med ud i naturen:\nNår man visualiserer, bruger man sin forestillingsevne helt målrettet til at danne bestemte billeder. Visualisering er en meditationsteknik, du kan bruge til at lindre smerter og angst i forbindelse med kræftbehandlingen. Du kan også bruge visualisering til at aflede tankerne fra bekymringer. Læs mere:\nSmå øvelser som kan hjælpe, hvis tankerne kører i ring\nDet er ikke altid vi har tid eller overskud til at meditere, men mindre kan også gøre det. Her er en række små redskaber du kan bruge til at få styr på tanker og bekymringer i din hverdag:\nAfspænding til krop og tanker\nAfspændingsøvelser kan lindre angst og bekymringer og hjælpe dig til en bedre søvn. Her finder du enkle åndedræts- og afspændingsøvelser, som kan hjælpe dig til at få ro på krop og tanker, når du har kræft:\nTroens betydning, hvis man har kræft\nFor nogle kan troen på noget større give mod og styrke til at håndtere livet med en kræftsygdom. Undersøgelser tyder på, at kræftpatienter med et religiøst tilhørsforhold oplever mindre angst og giver udtryk for større håb. Læs mere:\nI videoen fortæller professor Bobby Zachariae om, hvordan du kan arbejde med at rumme både de negative og positive følelser, og hvordan netværket kan støtte bedst muligt. (5:03 min)\nI din lokale kræftrådgivning kan du bl.a. få rådgivning og møde andre i samtalegrupper. Du kan også tilmelde dig kurser med fokus på f.eks. mental robusthed eller angst for tilbagefald.\nReaktioner og følelser, når du har kræft\nOm akupunktur, homøopati, musikterapi og andre alternativ behandlingsformer, som også kan hjælpe dig med at håndtere bivirkninger:


Billig brødkniv | Tøm Papirkurven\nFriday, August 28, 2015 at 10:47 UTC\n« Blå uendelighed (næsten)\nAftenlys og gæs på manøvre »\nOg var det ikke 3 for 50? 🙂 Vor grønthandler faldt selv en gang i, 1 citron 3 kr, 3 for en 10’er! Han syntes, det var rimeligt nok, og tænkte ikke noget ondt derved, før en kunde hen ad eftermiddagen kom efter, at det tilbud vist ikke var så godt, som de fleste andre havde troet. Og grønthandleren blev ret flov. Han fortalte mig selv historien, og var stadig trist ved tanken om, at nogen måske skulle tiltro ham ureel tankegang.\nFriday, August 28, 2015 at 14:41 UTC\nJa stakkels grønthandler! Det gik op for mig med en skoleklasse i London for herrens mange år siden at der faktisk er mennesker, som ikke regner efter på priserne og har svært ved at omsætte pund til kroner. 2 pund, det må være billigt. Så er det ikke tingen, der er dyr, men man opdager at “pundet er dyrt”. Da Euro-mønten kom, lignede den lidt nogle af de tidligere italienske mønter tror jeg, – i hvert fald fik de italienske forretninger anledning til at lade priserne stige, ide 1000 Lire svarede til ca. 6 kroner og en Euro til ca. 8 kr. (dengang) og en pris på 1 Euro opfattede mange kunder som det samme som den “lille” 1000-Lire.\nFriday, August 28, 2015 at 19:56 UTC\n0,50 kr. om året er til at forstå, Gode køkkenknive er en velsignelse. De må sådan set gerne være af dårligt stål, bare de er til at slibe. Det er næsten bedre end hærdet stål, som er sprødt, og hvor “sår” i æggen næsten ikke er til at fjerne og som er næsten immune over for strygestålet.\nFriday, August 28, 2015 at 16:59 UTC\nJa, det var ikke dyrt, 50 øre om året! 🙂\nHvis jeg husker rigtigt, så understregede sælgeren, at man ikke kunne slibe kniven. Jeg er helt med på at slib-bare knive er det eneste der duer til vanskelige udskæringer, men netop brødknive med savtakker er der ikke grund til at slibe. Jeg har oplevet noget lignende den sidste gang jeg så en skærsliber i min barndoms gård, ca. 1975, måske et par år før. Han sleb en rådvad kniv og sagde, så nu er den skarp. Har i forstand på skarpe knive? kiggede på os der måbede og så sagde han: “nej, det går ikke! den er alt for skarp!” – jeg kan ikke huske om han følte på den, og det var nok ikke en hammer, han brugte, men han gned den vinkelret på skæret, måske på et stykke jern – han gjorde den sløvere og sagde “pas nu på, en kniv er en farlig én!”\nFriday, August 28, 2015 at 20:02 UTC\nVi skærer dagligt franskbrød med den kniv min hustru fik forærende i anledningen af, at hun var udlært i 1980 og vor favoritkniv til kød, købt samme år for 30,-, er stadig i brug og har et utal at dyreliv på samvittigheden.\nKvalitet findes, og behøver nødvendigvis ikke at være lig med høj pris.\nKøb altid det billigste, så er det beløb som du kan blive snydt for mindst. 🙂\nSaturday, August 29, 2015 at 2:24 UTC\nDet er så sandt! Og ikke mindst hvad angår IT-udstyr! Lidt firkantet sagt: Man kan hurtigt formøble en formue på computermaskineri, og det bedste man kan sige om det er at man støtter producenten.\nJeg blev lidt skuffet engang min gode ven sagde at han mente “jo mere man betaler, desto bedre kvalitet” – det er slet ikke altid rigtigt!\nSaturday, August 29, 2015 at 19:40 UTC\nJeg bruger hver dag en kniv, jeg købte for 36 år siden 🙂\nTillykke med dagen, Donald – det er jo en helt særlig dag 🙂\nSaturday, August 29, 2015 at 7:39 UTC\nOj, det var dog fantastisk at du husker det! Tusind tak! Jeg lå vandret i luften for at gøre rent og måtte gå på kompromis med utallige ting, men fik dog gjort rent og ryddet det meste op. Da min ex kom – sammen med vores søn – udbrød hun lettere forarget “er du ikke kommet længere” og sønnen sagde: “så-så mor, du er gæst nu!” – hun havde de dejligste sild i appelsinlage med som forret og alt kom til at fungere rigtig godt, salat, kalvemørbrad, ost, radiser, vindruer og “stempelkaffe” i en ny “Bodum” stempelkande med lidt hjælp fra alle sammen.\nGæsterne er gået, jeg er ved at rydde op.\nSaturday, August 29, 2015 at 19:46 UTC\nDejligt at du blev fejret så hyggeligt! Tak for det smukke billede.\nSunday, August 30, 2015 at 5:04 UTC